realme 7 5G, Peranti Kelas Pertengahan Serba Lengkap Dengan Harga RM1,299

Baru sahaja memasuki pasaran sejak beberapa tahun lalu, jenama ini sudah mulai menjadi pilihan pengguna dalam masa yang singkat. Menawarkan seleksi telefon pintar pada harga yang berbaloi antara yang menjadi resipi utama syarikat ini.

Jenama ini telah menawarkan beberapa model hebat pada harga sangat mampu milik di mana salah satu daripadanya adalah realme 7 5G. Kami sempat mencubanya dan ternyata model ini berjaya menawarkan lebih daripada apa yang kami sangkakan.

Pada peranti kelas pertengahan, agak sukar untuk kita dapatkan telefon pintar dengan refresh rate yang tinggi bagaikan telefon pintar flagship. Walau bagaimanapun, realme berjaya merealisasikannya menerusi realme 7 yang hadir dengan skrin 6.5-inci beserta refresh rate 120Hz.

Sebagai perbandingan, iPhone 12 mempunyai kadar refresh rate 60Hz sahaja dan sekiranya anda membuat perbandingan secara side by side dengan realme 7, memang nampak perbezaannya.

Apa yang best dengan refresh rate tinggi? Pastinya ia bakal memberi kemampuan untuk menonton video atau bermain game dengan lebih baik. Setiap swipe atau scroll pada skrin jadi lebih pantas. Rasa lancar sahaja. Memang satu pengalaman berbeza apabila anda menggunakan peranti dengan refresh rate yang tinggi ini.

Hadir dengan harga yang mampu milik, pastinya prestasi yang sederhana antara yang diharapkan. Namun, menerusi processor MediaTek Dimensity 800U, model dilihat tidak mempunyai masalah untuk menjalankan aplikasi yang kerap digunakan pengguna merangkumi media sosial dan sebagainya dengan baik tanpa sebarang masalah.

Selain itu, model ini turut disertakan dengan RAM 8GB beserta 128GB ruang storan. Bila digabungkan penggunaan skrin 120Hz, keupayaan MediaTek Dimensity 800U dan RAM 8GB ini, terasa ibarat menggunakan sebuah peranti flagship. Sangat smooth dan rasa berbaloi sangat dengan harganya.

Dalam mendapatkan telefon pintar, pastinya bateri berkapasiti besar yang mampu bertahan lama antara yang dimahukan pengguna. realme berjaya menyelesaikan masalah ini pada realme 7 di mana model ini dibekalkan dengan bateri berkapasiti sehingga 5,000mAh.

Sekiranya anda bukan seorang heavy user, telefon anda dapat bertahan sehingga 2 hari dengan sekali pengecasan penuh. Tetapi bergantung juga jika anda menetapkap kadar refresh rate tinggi untuk skrin. Kami dapati jika anda menetapkan kadar refresh rate 120Hz, bateri peranti anda akan lebih cepat habis.

Hadir dengan spesifikasi yang baik tidak menghalang realme dalam menawarkan kualiti kamera yang baik. Pujian diberikan kepada realme kerana berjaya menawarkan Quad-Camera 48MP yang mantap untuk peranti ini.

Peranti ini dapat merakam video dalam mod 4K dan pada video di atas ini anda boleh lihat dengan jelas kemampuan kamera realme 7 5G ketika membuat rakaman video dan photo. Warna yang dihasilkan cantik dan rakaman malam juga tidak mengecewakan.

Tidak banyak jenama yang ‘berani’ menawarkan capaian 5G terutamanya untuk model mid-range tetapi realme menawarkannya untuk model realme 7 5G ini.

Sungguh pun ia hadir dengan keupayaan untuk mengakses capaian 5G, ia tidak berguna di Malaysia kerana setakat ini, kita masih belum mempunyai provider yang menawarkan capaian 5G. Anda perlu ke luar negara untuk mencubanya.

Harga yang ditawarkan buat realme 7 5G ini adalah RM1,299. Mampu menjalankan aplikasi harian dengan lancar tanpa sebarang masalah, skrin dengan refresh rate 120Hz serta kualiti kamera yang baik semuanya berjaya ditawarkan pada telefon pintar ini.

Cuma berdasarkan pembacaan komen pengguna, ada yang sedikit terganggu dengan tulisan realme yang besar di bahagian belakang. Ia bukanlah masalah besar kerana anda pasti akan membeli casing untuk phone anda ini. Tetapi jika anda menggunakan casing stok lutsinar yang hadir bersama peranti ini, dari jauh orang dah tahu anda guna telefon pintar jenama realme.

Dari segi feel, peranti ini sama sahaja seperti peranti realme yang lain; dari segi finishing dan penggunaan material. Mungkin kerana kerangka plastik di belakangnya.

Agak sukar untuk peranti jenama lain memberikan fungsi seperti mana realme tawarkan untuk model realme 7 5G. Dalam erti kata lain, sekiranya anda mahukan telefon pintar berbaloi dimiliki berdasarkan wang yang dibelanjakan, realme 7 5G adalah jawapannya. Buat yang berminat, anda boleh membelinya di sini.

Ini pula ulasan untuk produk realme yang lain. Baca lagi pada pautan di bawah.

Hanya RM699, Ini Review Penuh Kami Untuk ‘Gaming Phone’ realme narzo 20

Serendah RM599, realme C15 Dilancarkan Dengan Bateri 6,000mAh Dan Pengecas 18W ‘Fast Charge’


realme Buds Q2, Earbuds Mampu Milik Dengan Rekaan Kaleidoscope Yang Unik

Kehadiran earbuds yang menjadi lambakan dalam pasaran pastinya membuatkan anda sukar untuk mendapatkan earbuds yang terbaik menepati cita rasa anda.

Pada kali ini, kami ingin kongsikan kepada anda sebuah lagi produk daripada realme iaitu Buds Q2. Untuk pengetahuan, realme Buds Q2 merupakan model kedua daripada siri Buds yang dilancarkan pada tahun lalu melalui model realme Buds Q.

Hadir dengan harga serendah RM129, pastinya ramai yang berminat untuk mendapatkan earbuds mampu milik ini. Berikut merupakan antara perkara-perkara menarik yang kami suka dengan model ini.

Hadir dengan yang dinamakan realme sebagai kaleidoscope, realme Buds Q2 turut mempunyai cara yang unik untuk mengaktifkannya. Anda boleh tonton video di bawah untuk mengetahui lebih lanjut. Walau bagaimanapun, realme Buds Q2 sememangnya selesai untuk digunakan dalam tempoh yang panjang.

Menerusi model realme Buds Q2, model ini ditawarkan dengan teknologi Environmental Noise Cancellation di mana bunyi bising sekitar bakal dikurangkan membolehkan anda menjawab panggilan dengan pendengaran audio yang lebih jelas. Meskipun tidak ditawarkan dengan noise cancelling sewaktu mendengar lagu, penawaran teknologi ini sudah cukup baik bagi kami.

Kami yakin ramai yang dambakan fungsi ini dalam mencari sesebuah earbuds dan realme berjaya merealisasikannya. Menerusi model ini realme Buds Q2 hadir dengan penawaran penggunaan sehingga 5 jam untuk satu pengecasan penuh dan anda juga berpeluang mendengar lagu sehingga 12 minit hanya melalui pengecasan sepantas 10 minit.

Buat anda yang berminat untuk mengetahui lebih lanjut mengenai realme Buds Q2, anda boleh ikuti lebih lanjut review daripada Izatt Daniel mengenai model yang menjadi carian ramai ini.

Tular pada minggu ini apabila kumpulan hacker dari Malaysia bersatu tenaga dalam melancarkan #OpsBedil dalam menggodam pengkalan data Israel.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

Kumpulan Rage Against The Machine Dikecam Peminat Kerana Sokong Palestin


realme C11 Bakal Hadir Ke Malaysia Menawarkan Cip Pemprosesan MediaTek Helio G35

Selepas berjaya melancarkan rangkaian produk baharu dibawah siri realme AIoT, realme Malaysia nampaknya bakal meneruskan momentum mereka dengan melancarkan model terbaru iaitu realme C11.

Menerusi model terbaharu ini, realme memaklumkan realme C11 bakal menjadi model pertama dengan penggunaan processor MediaTek Helio G35.

Mengulas mengenai spesifikasi lain, model ini djangka hadir dengan kapasiti bateri yang besar iaitu sehingga 5,000mAh dengan sokongan pengecasan sehingga 10W. Selain itu, model ini dijangka bakal mengikut jejak langkah realme yang hadir dengan harga yang berbaloi dan mampu milik.

Setakat ini masih belum diketahui dengan lebih lanjut mengenai kamera yang bakal disertakan pada realme C11. Sama-sama kita nantikan pengumuman lanjut daripada jenama yang semakin meningkat naik ini.

Ketahui juga lima produk baharu realme AIoT yang ditawarkan dengan harga promosi serta berbaloi untuk dimiliki. Klik pautan di bawah untuk maklumat lanjut.

5 Produk Baharu realme AIoT Yang Ditawarkan Dengan Harga Promosi

Vocket Review: realme Hantar Kotak Misteri?


realme C11, Telefon Pintar Mampu Milik Dengan Bateri Berkapasiti 5,000mAh

Sejak mula jenama realme memasuki Malaysia, dapat dilihat jenama ini sangat agresif dalam mengeluarkan model-model berbaloi dan mampu milik sekaligus menjadi pilihan ramai dalam masa terdekat.

Terbaharu, realme telah melancarkan sebuah lagi model mampu milik iaitu realme C11. Hadir dengan harga yang rendah, model ini disasarkan buat golongan yang mahu mendapatkan peranti kelas permulaan dengan spesifikasi yang berbaloi.

Mengulas dari segi spesifikasi, realme nampaknya berjaya menawarkan apa yang diidamkan pengguna kini dengan penawaran skrin bersaiz besar 6.5-inci. Bukan itu sahaja, skrin yang meliputi 88.7% bahagian hadapan telefon pintar ini membuatkan pengalaman penggunaan model ini menjadi lebih menarik.

realme C11 dikuasakan oleh processor MediaTek Helio G35 beserta RAM 2GB dan ruang storan 32GB. Model ini turut menggunakan Android 10 dengan antaramuka ColorOS 7.

Tidak hanya memfokuskan kepada harga serta spesifikasi semata-mata, siapa sangka realme mampu memberi fokus kepada bahagian kamera menerusi model ini. realme C11 hadir dengan dua kamera belakang yang disusun dalam bentuk segi empat tepat.

Kamera utama model ini hadir dengan sensor 13-megapixel yang mampu menyokong rakaman zum sehingga 4 kali ganda. Selain itu, model ini turut disokong dengan mod Nightscape yang membolehkan pengguna mendapatkan gambar yang jelas dan terang pada waktu malam.

Seperkara lagi yang membuatkan kami sangat teruja ini selain daripada skrinnya yang besar adalah penyertaan bateri berkapasiti 5,000mAh. Menerusi penyertaan bateri bersaiz besar pada model ini, realme C11 dilihat tidak mempunyai masalah untuk digunakan secara seharian tanpa perlu mengecas semula.

Siapa sangka berdasarkan apa yang ditawarkan realme C11, model ini cuma ditawarkan dengan harga serendah RM429 sahaja. Sebuah harga yang sangat berbaloi serta model terbaik untuk peranti kelas permulaan. Para pengguna boleh mula mendapatkan model ini menerusi Lazada dan Shopee. Klik di sini untuk mendapatkannya secara terus atas talian.

Ketahui juga lima produk baharu realme AIoT yang dilancarkan pada bulan lalu. Tonton juga kotak misteri yang diterima kami oleh realme.


realme C12 Dengan Tri-Kamera Dan Bateri 6,000mAh Dilancarkan Pada Harga RM529

Sejak jenama realme memasuki pasaran Malaysia, dapat dilihat jenama ini sangat agresif dalam mengeluarkan telefon pintar yang berbaloi dan mampu milik sekaligus menjadi pilihan pengguna.

Pada kali ini, realme kembali lagi menawarkan telefon pintar dengan bateri yang lebih besar buat para pengguna dengan kapasiti 6,000mAh. Dalam erti kata lain, penggunaan realme C12 untuk sehari setengah tanpa bantuan powerbank sememangnya bukan masalah.

Selain itu, realme C12 turut dilengkapkan dengan Quick Freeze dimana pengecasan akan ditamatkan secara automatik apabila model ini dicas dengan penuh.

realme C12 ini turut hadir dengan skrin 6.5-inci beserta takuk kecil. Mengulas dari segi spesifikasi, realme C12 dikuasakan oleh processor Helio G35, RAM 3GB beserta ruang storan 32GB.

Tidak hanya memfokuskan pada spesifikasi dan kapasiti bateri semata-mata, model ini turut hadir dengan gabungan tiga kamera dengan lensa berbeza-beza merangkumi sensor 13-megapixel, 2-megapixel dan 2-megapixel. Kamera hadapan model ini pula dikuasakan oleh kamera selfie 5-megapixel.

Sememangnya sebuah pilihan yang sangat berbaloi untuk sebuah telefon pintar harga yang ditawarkan iaitu serendah RM529 sahaja. Pada kami, pelancaran realme C12 berjaya meletakkan model ini sebagai model terbaik di bawah paras harga RM600.

Buat anda yang berminat untuk mendapatkan realme C12, anda boleh klik di sini untuk mendapatkannya. Oh ya, pembeli terawal bakal turut ditawarkan dengan realme Buds Classic secara percuma. Apa tunggu lagi? Jom tinggalkan powerbank dengan adanya realme C12. Sebelum itu, ikuti juga review kami mengenai model terbaru realme ini.

Tonton juga dua review kami mengenai telefon pintar keluaran realme sebelum ini iaitu realme X50 Pro 5G dan realme C11.

Vocket Review: realme X50 Pro 5G, Telefon Pintar Serba Lengkap Dengan Harga RM2,999

Vocket Review: realme C11, Telefon Pintar Mampu Milik Yang Berbaloi Untuk Dimiliki Tahun Ini


realme Lancar Watch S Pro, Jam Tangan Pintar Yang Ranggi Dan Praktikal

Mulai memasuki pasaran Malaysia dengan menawarkan telefon pintar berbaloi dan mampu milik, realme kini nampaknya semakin melebarkan jaringan produk yang ditawarkan dengan penawaran jam tangan pintar.

Pada kali ini, selepas realme watch berjaya dijual dengan laris, jenama ini kembali lagi menerusi model terbaru iaitu realme Watch S Pro. Melalui model terbaru ini, realme dilihat mencuba untuk memasuki pasaran yang lebih premium dengan menawarkan jam tangan yang lebih kemas, berkualiti serta hadir dengan pelbagai mod.

Dari segi pandang pertama, kotak realme Watch S Pro hadir dengan rekaan yang simple namun masih menarik pada pendapat kami. Para pengguna bakal menerima sebuah jam tangan realme Watch S Pro berjaya kabel pengecasan serta charging base jenis magnetik.

Seperti yang dapat anda lihat, model ini dilengkapi dengan skrin 1.39-inci AMOLED. Paparannya terang dan jelas sekaligus tidak memberikan masalah buat anda untuk melihat padanya meskipun di bawah cahaya matahari.

Lebih menarik perhatian kami, model ini hadir dengan bateri 420mAh yang mampu bertahan sehingga 14 hari penggunaan. Dalam erti kata lain, anda hanya perlu mengecas 2 kali sebulan untuk penggunaan setiap hari. Menarik bukan?

Nantikan juga review penuh daripada kami untuk jam tangan realme Watch S Pro ini. Pada pandangan pertama, kami memang suka dengan rekaannya yang minimalis,  sturdy dan classy untuk apa sahaja aktiviti anda.

Ketahui juga model kelas pertengahan daripada realme yang hadir dengan spesifikasi serba lengkap berharga RM1,299.

realme 7 5G, Peranti Kelas Pertengahan Serba Lengkap Dengan Harga RM1,299

Vocket Review: realme Perkenalkan ‘Smart Watch’ Pertama Dengan Harga Serendah RM299


realme Mahu Anda #stayREALathome Dengan Memperkenalkan Tiga Cabaran Menarik

Bersempena dengan Perintah Kawalan Pergerakan (PKP) yang sedang berlangsung, pelbagai jenama turut menyambut baik saranan kerajaan untuk stay at home. Jenama realme antara yang tidak terlepas menyahut cabaran kerajaan dengan memperkenalkan kempen #stayREALathome.

Sebelum ini, realme baru sahaja mengadakan cabaran buat para pengguna sempena PKP. Cabaran #pyjamaschallenge berjaya disambut baik oleh para pengguna dengan mengumpul lebih 300 penyertaan untuk memenangi realme 6.

Melihat kepada PKP yang dilanjutkan, realme turut memperkenalkan tiga cabaran baharu iaitu #NoodleforREAL, #SwagforREAL and #ExerciseforREAL. Berikut kami kongsikan 3 cabaran yang boleh anda sertai untuk memenangi hadiah menarik daripada realme.

Menerusi cabaran #NoodleforREAL, orang ramai berpeluang menunjukkan skil memasak mee masing-masing dengan cara yang paling kreatif dan muat naik di Instagram dengan hashtag #NoodleforREAL untuk memenangi baucer GrabFood bernilai RM30.

Sebanyak 30 pemenang bakal dipilih dimana cabaran ini bakal berlangsung daripada 25 Mac sehingga 31 Mac 2020.

Ini cabaran yang buat anda yang mengasah idea kreatif anda. Menerusi cabaran #SwagforREAL, anda diminta untuk mengambil gambar menarik dan kreatif sekitar kawasan rumah.

30 gambar paling unik dan kreatif dengan hashtag #SwagforREAL di Instagram bakal dipilih sebagai pemenang. Cabaran ini bakal berlangsung bermula 28 Mac sehingga 1 April 2020 ini.

Cabaran ketiga yang dianjurkan realme adalah #ExerciseforREAL dimana anda boleh menyertainya dengan memuat naik video bersenam di rumah pada platform Instagram beserta hashtaf. Sebanyak 30 pemenang bakal dipilih dimana setiap pemenang bakal menerima baucer GrabFood bernilai RM30. Cabaran ini bakal berlangsung pada 30 Mac sehingga 3 April 2020.

realme pada bulan ini telah melancarkan model terbaru mereka iaitu realme 6 dengan harga serendah RM999.

Model Empat Kamera Belakang realme 6 Dilancarkan Dengan Harga RM999

Model Tiga Kamera realme C3 Berharga RM499 ‘Sold Out’ Dalam Masa 12 Minit


Ahli Politik Islamofobia Bakar Al-Quran, Caprice Seru Netizen Boikot Produk Dari Sweden

Nama Rasmus Paludan menjadi bualan seluruh dunia ketika ini selepas ketua parti sayap kanan Denmark, Stram Kurs dan pemegang kewarganegaraan Denmark dan Sweden itu telah membakar Al-Quran di hadapan Kedutaan Turkiye di Stockholm.

Rasmus  bersama kira-kira 100 orang yang berhimpun itu berbuat demikian selepas Turkiye dilaporkan membantah keanggotaan penyertaan Sweden dalam Pertubuhan Perjanjian Atlantik Utara (NATO).

Dalam video terbaharunya, Rasmus merancang untuk membakar lebih banyak naskah Al-Quran selepas menerima banyak ancaman dari Turkiye dan Indonesia.

A post shared by Tiger of AlQuds (@capricedaddycap)

“Baru-baru ini saya ada membakar Al-Quran, itu adalah buku peribadi saya. Di Sweden, tindakan itu bukanlah satu kesalahan, begitu juga di Denmark.

“Saya menerima banyak ancaman dari Turkiye dan Indonesia, bagi saya ancaman itu menunjukkan mereka bodoh dan mempunyai IQ rendah. Oleh sebab itu saya membuat keputusan untuk membakar lebih banyak Al-Quran di Denmark, Sweden dan juga beberapa tempat lain.

“Anda kena terima apa yang akan saya lakukan. Anda tidak boleh berbuat apa-apa. Anda kena terima Al-Quran boleh dibakar dan (agama Islam) boleh dikritik kerana naskah itu adalah satu penipuan,” ujar Rasmus dalam video terbaharunya.

Video Rasmus itu telah menarik perhatian Tiger of AlQuds Malaysia, Caprice untuk berkongsi satu rakaman ‘video balas’ di Instagram sebentar tadi.

Dalam video berkenaan Caprice yang berang dengan pendedahan yang dibuat oleh Rasmus itu telah meminta orang ramai untuk berhenti menyokong apa-apa yang berkaitan dengan kedai perabot terkemuka Sweden yang mempunyai 4 buah cawangan di seluruh Malaysia.

“Jangan pergi IKEA, orang Malaysia jangan pergi IKEA. Sweden benarkan mamat ini bakar Al-Quran bukan sekali, tetapi banyak kali dah. Sampai bila kita mahu hidup dengan Islamofobia? Sampai bila?,” kata Caprice dengan penuh nada kemarahan.

Dalam hantaran Instagram Caprice juga ada menulis di mana beliau tidak lagi menyokong produk Sweden, bermula dengan Ikea Malaysia sehinggalah kerajaan Sweden menangkap dan memasukkan (Rasmus) ke dalam penjara.

Sementara itu Perdana Menteri Malaysia, Datuk Seri Anwar Ibrahim mengutuk sekeras-kerasnya tindakan Islamofobia ahli politik sayap kanan Sweden, Rasmus Paludan yang membakar al-Quran di Stockhlom semalam.

Beliau mahu kerajaan Sweden mengambil tindakan tegas terhadap pelaku dan memastikan langkah drastik diambil pada masa depan dalam menangani peningkatan membimbangkan Islamofobia di negara berkenaan.

“Ia bukan sahaja mengundang provokasi dan sensitiviti tidak hanya kepada Turkiye, malah lebih dua bilion umat Islam di seluruh dunia.

“Malaysia mengecam jenayah kebencian berulang kali yang menyasarkan umat Islam di seluruh dunia,” katanya melalui kenyataan rasmi semalam.

Anwar Ibrahim turut menggesa komuniti antarabangsa menolak sikap perkauman dan agama dengan berselindung di sebalik kebebasan bersuara, malah kekal bersatu menentang sebarang bentuk kebencian dan keganasan.

Beliau turut menekankan amat penting memartabatkan prinsip dialog dan saling menghormati dalam menyelesaikan sebarang pertikaian.


Realme Malaysia Mahu Beri Anda Angpau Sempena Tahun Baru Cina

Tahun Baru Cina bakal tiba dan nampaknya jenama telefon pintar yang semakin meningkat naik iaitu Realme tidak mahu melepaskan peluang untuk menawarkan angpau buat para pengguna melalui kempen ‘Angpau For You’.

Melalui kempen ‘Angpau For You’ yang bakal dijalankan pada 16 Januari sehingga 10 Februari ini, para pengguna berpeluang memenangi beberapa hadiah menarik daripada Realme seperti telefon pintar daripada Realme, Olike, selfie stick daripada Oppo serta baucer khas daripada Lazada dan Shopee.

Untuk menyertai peraduan ini caranya mudah sahaja, apa yang perlu anda lakukan adalah mendapatkan model Realme di kedai berdekatan anda atau melalui Shopee. Seterusnya, klik link ini untuk maklumat lanjut.

Para pengguna juga perlu like page rasmi Realme Malaysia dan kongsikan status daripada Realme Malaysia untuk mendapatkan hadiah menarik dengan hashtag #RealmeCNY #RealmeAngpau.

Difahamkan sebanyak empat pemenang bakal dipilih setiap minggu. Apa tunggu lagi? Inilah masanya untuk anda mendapatkan telefon pintar berbaloi daripada Realme sambil peroleh angpau. Untuk maklumat lanjut mengenai peraduan ‘Angpau For You’ anda boleh klik disini.


realme Mahu Beri Anda Telefon Pintar Semudah Memesan Ayam Goreng KyoChon

Setiap bulan, pasti ada sahaja kempen baharu yang dilancarkan realme. Bermula dengan kempen secara interaktif sehinggalah kepada promosi besar-besaran yang dijalankan.

Pada bulan ini, realme kembali lagi dengan kempen baharu yang dinamakan sebagai ‘realme Belanja-lah’ hasil kolaborasi bersama KyoChon. Menerusi kempen ini, orang ramai berpeluang memenangi telefon pintar realme 7i dengan hanya memesan ayam goren KyoChon melalui GrabFood pada 15 sehingga 20 Oktober 2020 ini jam 12 tengah hari sehingga 4 petang.

Difahamkan kempen ini dijalankan melihatkan kecintaan pengguna di Malaysia terhadap ayam goreng.

Mengulas mengenai realme 7i, model ini dikuasakan processor Snapdragon 662 dengan RAM 8GB beserta 128GB ruang storan. Model ini hadir dengan dua warna menarik iaitu Aurora Green dan Polar Blue dengan harga RM999. Anda yang berminat untuk menjadi yang terawal mendapatkan realme 7i boleh mendapatkannya di Lazada dengan klik di sini.

Buat anda yang berminat untuk mengetahui lebih lanjut mengenai realme 7i, anda boleh klik pautan di bawah bagi mengetahui seleksi produk yang tersedia.

Siri realme 7 Dilancarkan Secara Rasmi Di Malaysia Bermula Pada Harga RM1,299

realme Tersenarai Dalam Tiga Jenama Telefon Pintar Pilihan Pengguna Di Malaysia


Realme Malaysia dan Lazada Jalin Kerjasama Sempena Super Brand Day

Ini berita baik buat anda diluar sana yang ingin mendapatkan produk Realme yang hangat di pasaran. Realme kini bekerjasama dengan Lazada untuk menganjurkan Super Brand Day iaitu festival membeli belah secara atas talian pada 27 Februari 2019.

Anda berpeluang untuk mendapatkan pelbagai produk Realme pada tawaran dan potongan harga yang menarik (diskaun sehingga RM200) serta berpeluang mendapat hadiah eksklusif hanya pada berlangsungnya acara tersebut.

Menurut Tiffany Teh, pengurus jenama Realme, pihaknya teruja bekerjasama dengan Lazada untuk Realme x Lazada Super Brand buat pertama kali dan memberikan tawaran hebat buat para pembeli.

Antara promosi menarik yang akan dibuat sempena Realme X Lazada Super Brand Day pada 27 adalah penjualan pertama Realme C1 versi 2GB+32GB pada harga RM 429 selain harga diskaun bagi model-model lain termasuk Realme C1 2GB+16GB (RM 399) , Realme 2 3GB+32GB , Realme 2 4GB+64GB (RM 529), Realme 2 Pro 4GB+64GB (RM 699) dan Realme 2 Pro 8GB+128GB (RM 899).

Jangan lepaskan peluang untuk mendapatkan telefon pintar idaman anda dan hadiah eksklusif hanya di Super Brand Day.


Realme Smart TV 4K Hadir Dengan Harga Promosi Serendah RM1,099 Sahaja

Realme nampaknya bukan sahaja menawarkan peranti telefon pintar atau tablet sahaja, malah kini turut mengembangkan lagi penawaran televisyen pintar baharu di Malaysia.

Seperti biasa, Realme masih mengekalkan tanda harga mampu milik dalam masa yang sama tampil premium dari segi rekaan mahupun spesifikasi menerusi produknya. Ini yang anda perlu tahu mengenai televisyen pintar Realme baharu yang dilancarkan.

Realme Smart TV 4K merupakan sebuah televisyen pintar 4K sebesar 50-inci baharu. Paparan LED yang digunakan bukan sahaja mampu menyokong dua format HDR iaitu Dolby Vision dan HDR10.

Bahkan, TV ini turut disertakan dengan ciri Chroma Boost untuk pengalaman paparan yang lebih tepat. Rekaan bezel nipis yang ditampilkan pula membolehkan televisyen menawarkan nisbah skrin ke-badan mencecah 97.2%.

Televisyen ini juga dijana cip pemproses 4-core MediaTek 64-bit (ARM Cortex A53 CPU) yang dipadankan dengan GPU Mali G52, memori 2GB RAM dan 16GB storan dalaman terbina.

TV pintar ini turut menjalankan sistem operasi Android TV (Android 10) dan sokongan untuk Google Assistant menerusi alat kawalan jauh.

Selain menfokuskan pada paparan visual, realme juga menyertakan sistem pembesar suara empat unit dengan output 24W dan Dolby Audio untuk memberikan pengalaman audio sinematik yang imersif.

Sementara itu, pilihan I/O pula terdiri dengan 2x HDMI, 1X HDMI (ARC), LAN, input AV dan 2x USB. Menariknya, Realme Smart TV ini turut mempunyai penarafan penjagaan mata yang diperakui oleh TÜV Rheinland.

Di Malaysia, Realme Smart TV ini hadir dengan harga jualan rasmi sekitar RM1,599. Lebih menarik lagi, anda boleh membeli pada harga promosi serendah RM1,000 sahaja. Namun promosi hanya terhad untuk pembelian diantara tarikh 6 hingga 8 Jun di Shopee.


Realme Tawarkan Peraduan Dapatkan Telefon Pintar Dan Berpeluang Bercuti Di Seoul

Sebut mengenai mendapatkan telefon pintar berbaloi pasti ramai yang membayangkan telefon pintar dengan harga yang mencecah sehingga RM4,000.

Walau bagaimanapun, dengan peningkatan spesifikasi telefon pintar kelas pertengahan anda kini mampu mendapatkan telefon pintar yang lengkap digunakan untuk kegunaan harian pada harga dibawah RM1,000 sahaja. Salah satu jenama yang semakin menjadi pilihan kami serta berjadi antara jenama terlaris di Shopee ketika ini adalah Realme.

Melalui jenama ini, Realme menawarkan tiga jenis telefon pintar dengan pengkelasan harga yang berbeza bermula daripada RM499 sehingga RM1,099. Jenama ini dikhususkan buat mereka yang mahu mendapatkan telefon pintar dengan spesifikasi yang baik tanpa mahu berbelanja besar. Berikut merupakan tiga model hangat daripada Realme ketika ini.

Kami mulakan dengan telefon kelas permulaan daripada Realme iaitu Realme C1. Buat anda yang tidak mahu berbelanja besar dalam mendapatkan telefon pintar, Realme C1 antara yang berbaloi anda dapatkan dengan harga permulaan RM449.

Dari segi spesifikasi Realme C1 menawarkan RAM 2GB serta ruang storan 16GB. Model ini turut dikhususkan buat anda yang mahu mencari model dengan saiz skrin yang besar serta kapasiti bateri yang besar tanpa mahu berbelanja dengan kos yang tinggi.

Model kedua daripada Realme pula adalah Realme 2. Model ini menawarkan skrin bersaiz 6.2-inci HD+ dan dikuasakan dengan processor Snapdragon 450 beserta Adreno 506 GPU. Model ini turtu dikuasakan dengan dwi-lensa 13-megapixel dan 2-megapixel pada bahagian belakang manakala bahagian hadapan pula disertakan dengan lensa 8-megapixel.

Para pengguna berpeluang mendapat beberapa variasi melalui model Realme yang ditawarkan melalui perbezaan RAM dan ruang storan yang berbeza. Berikut merupakan tanda harga bagi model Realme 2:

Realme 2 3GB RAM + 32GB ruang storan – RM599
Realme 2 4GB RAM + 64GB ruang storan – RM699

Model ketiga daripada Realme adalah Realme 2 Pro. Hadir sebagai telefon pintar flagship daripada Realme, model ini ternyata berjaya menawarkan apa yang dimahukan pengguna tanpa perlu berbelanja besar.

Dari segi spesifikasi, model ini ditawarkan dengan processor Snapdragon 660AIE serta dibantu bersama Adreno 512 yang ditawarkan dengan teknologi AI. Model in turut dikuasakan dengan Android 8.1 Color OS 5.2. Berikut merupakan tiga variasi model yang ditawarkan buat Realme 2 Pro.

Realme 2 Pro 4GB RAM + 64GB ruang storan – RM849
Realme 2 Pro 6GB RAM + 64GB ruang storan – RM949
Realme 2 Pro 8GB RAM + 128GB ruang storan – RM1,099

Nak tahu apa lagi best? Realme kini turut menawarkan peraduan dimana anda berpeluang ke Korea serta berhibur di Lotte World, Seoul dengan hanya mendapatkan telefon pintar daripada Realme.

Untuk menyertai peraduan ini caranya mudah sahaja, apa yang perlu anda lakukan adalah mendapatkan model Realme di kedai berdekatan anda atau melalui Shopee. Seterusnya, scan barcode yang tertera serta lengkapkan maklumat anda. Kongsikan pengalaman anda bersama model Realme yang didapatkan anda dengan hashtag #AnyeongRealme#SeoulRealme #RealmeChristmas.

11 Pemenang bertuah bakal diumumkan pada 3 Januari 2019. Mudah bukan? Apa lagi, inilah masanya untuk anda mendapatkan telefon pintar terbaru sambil menikmati pakej percutian di Seoul. Sila klik disini untuk mengetahui dengan lebih lanjut mengenai peraduan terbaru Realme.

#RealDeal. Nak dapatkan handphone power 8GB RAM + 128GB Storage? Jom tonton video ini.


realme Tersenarai Dalam Tiga Jenama Telefon Pintar Pilihan Pengguna Di Malaysia

Siapa sangka baru sahaja memasuki pasaran Malaysia sekitar dua tahun lalu, realme sudah berjaya menambat hati pengguna melalui penawaran telefon pintar dengan spesifikasi berbaloi beserta harga mampu milik.

Terbaharu, bersempena dengan ulang tahun ke-2 realme dalam pasaran Malaysia, jenama ini sekali lagi berjaya mencipta sejarah apabila berjaya tersenarai sebagai top 3 jenama pilihan telefon pintar bagi suku tahun kedua 2020.

Lebih membanggakan, realme Malaysia dilaporkan berjaya menguasai 15% pasaran di Malaysia serta meningkatkan 700% berbanding tahun lalu. Rekod yang diperoleh ini sekaligus membuatkan jenama ini lebih banyak digunakan pengguna berbanding beberapa jenama popular yang lain.

Mengulas mengenai pelan masa hadapan, jenama ini sedia untuk terus menawarkan model telefon pintar yang berbaloi buat pilihan pengguna. Penawaran telefon pintar dengan rangkaian 5G beserta pengecasan 125W UltraDart Charge antara yang bakal ditawarkan secara meluas.

Setakat ini realme sudah mulai ditawarkan secara global terdiri daripada lebih 20 pasaran serata dunia melibatkan China, India, benua Eropah dan juga Afrika. Diharap realme dapat terus konsisten dalam menawarkan telefon pintar yang berbaloi untuk dimiliki para pengguna.

Pada minggu lalu realme telah melancarkan model realme C12 yang hadir dengan bateri berkapasiti 6,000mAh dengan harga RM529 sahaja.

realme C12 Dengan Tri-Kamera Dan Bateri 6,000mAh Dilancarkan Pada Harga RM529

Vocket Review: realme X50 Pro 5G, Telefon Pintar Serba Lengkap Dengan Harga RM2,999


realme watch Dilancarkan Dengan Harga Promosi Serendah RM249

Lama dinantikan peminat, akhirnya realme yang popular dengan penawaran telefon pintar mampu milik beserta spesifikasi berbaloi tampil dengan sebuah lagi produk terbaru iaitu realme watch menerusi rangkaian realme AIoT.

Menerusi model realme watch, model ini nampaknya memfokuskan kepada fungsi kecergasan yang menyeluruh disamping menawarkan penggayaan buat para pengguna.

Dari segi spesifikasi, realme watch dilengkapi dengan skrin 1.4-inci serta kalis air. Model ini hadir dengan fungsi memgfokuskan kepada kecergasan dan sukan sekaligus memudahkan pengguna melihat notifikasi terus daripada jam sahaja.

Sempena pelancaran realme watch model ini sedia ditawarkan dengan harga promosi serendah RM249 sahaja bermula 12 Jun ini eksklusif di Shopee. Harga pasaran bagi model ini adalah RM299. Anda boleh klik di sini untuk dapatkannya dengan harga promosi. Model ini hadir dengan empat pilihan warna iaitu Black, Green, Red dan Blue.

Bulan ini menyaksikan realme melancarkan model X3 SuperZoom dengan harga bermula daripada RM1,999. Ketahui lebih lanjut mengenai telefon pintar terbaru realme ini dengan klik pautan di bawah.

realme X3 SuperZoom Dilancarkan Secara Rasmi Dengan Harga Bermula Daripada RM1,999

Vocket Unbox: realme X3 SuperZoom, Peranti Baharu Dengan Kamera Lebih Cool


realme Watch S Pro, Jam Tangan Pintar Mampu Milik Dengan Ciri ‘Flagship’ Dan Premium

Mulai memasuki pasaran Malaysia dengan menawarkan telefon pintar mampu milik, jenama ini nampaknya semakin aktif dalam menawarkan jam tangan pintar buat para pengguna.

Bermula dengan realme Watch diikuti dengan realme Watch S, jenama ini nampaknya tampil dengan model yang lebih premium dengan pertambahan ciri dan spesifikasi melalui model realme S Pro. Untuk mengetahui lebih lanjut mengenai model realme S Pro, ayuh ikuti review penuh daripada kami.

Sekali pandang, realme pada kali ini masih lagi mengekalkan rekaan kotak yang hampir sama seperti realme Watch. Kotak berwarna kuning terang dengan rekaan yang minimal antara yang menjadi trademark buat jenama ini pada setiap model yang dilancarkan.

Dari segi rekan muka jam, sekiranya realme Watch tampil dengan rekaan jam berbentuk petak, realme Watch S Pro pula hadir dengan rekaan jam berbentuk bulat yang sama seperti realme Watch S.

Kredit gambar: TechRadar
Salah satu perkara yang dipertingkatkan pada model realme Watch S Pro adalah penawaran skrin AMOLED bersaiz 1.39-inci yang jelas dan besar berbanding model realme sebelum ini.

Berdasarkan penggunaan kami, penawaran skrin sehingga 326ppi yang terang ini sangat membantu meskipun digunakan di luar rumah sewaktu keadaan cahaya matahari yang terang.

Para pengguna juga nampaknya tidak perlu risau untuk menghadap facewatch yang sama kerana realme sediakan menawarkan lebih 100 jenis facewatch mengikut citarasa anda.

Sekiranya sebelum ini kebanyakan pengguna jam tangan pintar sekadar perlu berpuas hati dengan tali jam atau strap sedia ada, kini realme tampil dengan lebih banyak strap melalui material yang pelbagai buat para pengguna.

Menerusi pengenalan realme Watch S Pro, model ini tampil lebih banyak pilihan strap buat pengguna melalui penawaran material silikon dan vegan.

Sama seperti namanya, apa yang membezakan terbaru realme ini dengan realme Watch adalah ciri pro yang ditawarkan. Menerusi model realme Watch S Pro, model ini hadir dengan bateri 420mAh yang mampu bertahan sehingga 14 hari penggunaan. Dalam erti kata lain, anda hanya perlu mengecas 2 kali sebulan untuk penggunaan setiap hari. Menarik bukan?

Selain itu, model ini juga pastinya menjadi sasaran buat mereka yang aktif bersukan melalui 15 mod sukan yang ditawarkan. Bukan itu sahaja, model juga kalis air di mana realme Watch S Pro boleh juga digunakan sewaktu renang.

Walau bagaimanapun, ciri yang membuatkan kami teruja dengan model ini sudah pastinya ciri blood oxygen yang juga terdapat pada model jam tangan pintar mahal seperti Apple Watch Series 6. Sebuah pencapaian yang besar buat jenama realme kerana berjaya menawarkan jam tangan dengan ciri yang premium.

Dari segi harga, jenama yang sangat sinonim dengan penawaran model mampu milik ini sekali lagi berjaya mengulangi skrip yang sama apabila sedia menawarkan realme Watch S Pro dengan harga serendah RM599 sahaja.

Pada kami, ianya sebuah harga yang amat berbaloi melihatkan spesifikasi dan ciri yang ditawarkan pada model ini. Bukan itu sahaja, rekaan jam tangan ini pastinya akan menambah gaya pada si pemakai. Ia boleh digayakan untuk apa sahaja aktiviti anda.

Buat anda yang berminat dengan realme Watch S Pro, model ini sedia ditawarkan pada di rangkaian kedai rasmi realme dan juga pengedar rasmi realme dan secara dalam talian di sini.

Ikuti juga review penuh kami bagi model realme 7 5G yang hadir dengan spesifikasi serba lengkap pada harga RM1,299 sahaja.

realme 7 5G, Peranti Kelas Pertengahan Serba Lengkap Dengan Harga RM1,299

realme Lancar Watch S Pro, Jam Tangan Pintar Yang Ranggi Dan Praktikal


realme X2 Pro Dan Vivo NEX 3, Mana Satu Yang Berbaloi Untuk Dimiliki?

realme X2 Pro baru sahaja dilancarkan secara rasmi di Malaysia beberapa hari yang lalu. Dan seperti juga jenama lain, peminat sudah mula membuat perbandingan antara realme X2 Pro dan Vivo NEX 3.

Ada yang membuat perbandingan telefon mana yang memberi persembahan yang baik dan ada juga yang menbandingkan kamera kedua-dua telefon pintar ini.

Mari kita lihat perbandingan antara dua peranti ini, mana yang lebih baik di mata kami.

realme X2 Pro hadir dengan sistem pengecasan pantas 50W SuperVOOC Flash Charge yang mampu mengecas penuh telefon anda dengan kadar yang pantas.

Manakala dibelakangnya dilengkapi Hawk Eye Quad Camera dengan saiz 64 MP, 13 MP, 8 MP, 2 MP  yang membolehkan peranti ini membuat 20x Hybrid Zoom. Di bahagian hadapan pula dilengkapi dengan kamera 16 MP swafoto.

Manakala Vivo Nex 3 mempunyai sistem pengecasan Vivo Super FlashCharge 44W melalui USB-C. Masih pantas cuma tidak setanding realme X2 Pro. Vivo Nex 3 juga tewas sedikit dengan teknologi kamera realme X2 Pro, hadir dengan hanya 3 kamera iaitu 64 MP, 13MP (telephoto) dan 13 MP (ultrawide).

Perbezaan lain yang boleh dilihat pada kedua-dua telefon ini adalah adalah paparan realme X2 Pro dilihat lebih nipis dengan paparan skrin bersaiz 6.5 inci manakala Vivo Nex 3 pula hadir dengan 6.89 inci.

Kedua-dua model ini menggunakan processor yang sama iaitu cip pemprosesan Snapdragon 855 Plus yang dikeluarkan oleh Qualcomm.

Cip pemproses 7nm Snapdragon 855 Plus adalah edisi terbaru bagi kelas flagship. Ia meningkatkan 15% prestasi penggunaan grafik dan prestasi CPU, sebagai penambahbaikan berbanding Snapdragon 855.

Cip ini menyokong Snapdragon Elite Gaming dan pengunaan skrin paparan Quad HD+ untuk pengalaman gaming yang lebih baik.

realme X2 Pro didatangkan khas dengan skrin paparan AMOLED dengan 90Hz Ultra Smooth Display. Kenaikan sebanyak 50% frame rate dengan zero lag bakal memberi pengalaman sempurna tanpa lag buat kaki gamers di luar sana.

Manakala Vivo NEX 3 pula hanya memakai skrin paparan FHD+ yang biasa didapati di telefon pintar kelas pertengahan seperti yang terdapat pada Vivo S1 Pro, realme 3 Pro dan Huawei Y9.

Ini membuktikan realme X2 Pro lebih hype dalam pengalaman permainan video berbanding Vivo NEX 3.

Kedua-dua telefon mempunyai resolusi kamera yang sama iaitu 9000 x 7000 pixels. Ini menjadikan gambar lebih jelas dan bertindak cemerlang ketika berhadapan dengan kawasan low lights.

Vivo NEX 3 mempunyai tiga kamera dengan lensa utama 64MP (f/1.8), lensa telefoto 13MP (f/2.5) dan lensa ultra lebar 13MP (f/2.2).  Kamera hadapan pula dengan lensa 16MP (f/2.1).

Tetapi realme X2 Pro jadi lebih sedap apabila hadir sekali dengan 64MP Hawk Eye Quad Kamera dengan 20x Zoom Hibrid.

Satu teknologi ultra-clear quad kamera yang terdiri daripada sensor utama 64MP, sensor telefoto 13MP yang menawarkan zoom optik 5x sehingga 20x zoom hibrid, sensor ultra lebar 115° 8MP dan sensor potret 2MP.

Bagi mereka yang kaki selfie pula, kamera hadapan Realme X2 Pro akan buat mereka nampak lebih flawless dengan 16MP f/2.0 aperture mempunyai fungsi AI beautify.

Keupayaan kamera realme X2 Pro dilihat telah menghidupkan gambar-gambar yang diambil dalam apa jua situasi.

Seperti contoh gambar di bawah ini di mana X2 Pro berjaya mengimbangi cahaya dan menjadikan gambar seimbang apabila diambil.

Manakala bagi Vivo Nex 3, walaupun ia mempunyai specs yang lebih kurang dengan X2 Pro, tetapi ia dilihat seperti gagal bertindak dengan cemerlang. Ini dapat dilihat ketika gambar di ambil dengan kualiti low lights.

realme X2 Pro memberi lebih persembahan dalam permainan video berbanding Vivo NEX 3. Manakala, 90Hz Ultra Smooth Display yang tersedia pastinya memberikan pengalaman yang lebih baik dalam memastikan permainan video yang dilancarkan dapat dimainkan tanpa sebarang lagging.

Manakala bagi kualiti kamera, realme X2 Pro memberi lebih kepuasan yang lebih dengan kualiti gambar yang sempurna. Kerja yang dilakukan kamera X2 Pro ketika situasi low lights juga dihasilkan dengan baik.

Dari segi harga (Realme X2 Pro RM2,399 & Vivo Nex 3 RM3,899) dan kelebihan kamera nampaknya berpihak kepada realme X2 Pro. Fungsi stabilization yang terdapat pada peranti Realme X2 Pro ini sangat hebat kerana video kekal stabil tanpa perlu anda menambah sebarang alatan tambahan. Anda boleh lihat sample video realme X2 Pro dalam video YouTube di atas.

Seterusnya, sekiranya anda seorang yang on the go dan suka merakam gambar serta video, kualiti gambar yang dihasilkan realme X2 Pro sangat menakjubkan. Buat anda yang kaki travel, realme X2 Pro sudah cukup menjadi equipment anda untuk merakam setiap detik indah anda. Tidak perlu lagi anda usung kamera besar dan berat ke destinasi yang anda akan tuju selepas ini.

Berikut merupakan ulasan penuh kami untuk model realme X2 Pro. Anda boleh baca tentangnya lagi pada artikel di bawah.

Realme X2 Pro, Peranti Hebat Dengan Kamera Yang Menakjubkan

Realme 5 Dilancarkan Di Malaysia Dengan Harga Serendah RM599


Realme X2 Pro, Peranti Hebat Dengan Kamera Yang Menakjubkan

Realme X2 Pro, telefon pintar masa kini yang hadir dengan harga berpatutan. Memberi pengalaman yang sangat berbeza dengan reka bentuk elegan dan bergaya.

Dijual pada harga RM2,399, X2 Pro hadir dengan panel 90Hz Super AMOLED yang halus. Skrin Full HD + 6.5 inci, yang dihiasi dengan Gorilla Glass 5.

Dengan 480 nits, paparan X2 Pro kelihatan cerah dan segar. Menjadikan pandangan mata lebih selesa walaupun berada di tempat yang gelap mahupun cerah.

Tanda aras yang diletakkan X2 Pro sangat tidak mengecewakan. Gabungan processor dan RAM – 256GB dengan simpanan UFS 3.0 – yang tinggi akan memberikan anda kepuasan secara maksima dalam penggunaan telefon bimbit ini.

Segala jenis permainan anda boleh cuba dan mainkan di telefon bimbit ini. Daripada PUBG Mobile, Fortnite Mobile, Super Mario Run, Minecraft Pocket Edition, Call of Duty Mobile, dan Project: Off Road – semuanya akan memberi satu rasa yang sama, iaitu kepuasan.

Sebagai seorang jurugambar, X2 Pro jelas memberi saya kelainan yang lain daripada yang lain. Seolah-olah X2 Pro telah membawa saya ke satu ruang yang lain daripada yang lain.

Dengan kamera utama 64MP, kamera ultra-wide 8MP dan telefoto 13 MP, Realme jelas telah membawa persaingan kamera dikalangan telefon pintar ke satu peringkat yang lain daripada yang lain.

Warna kelihatan sangat hidup dan memberi keseronokan kepada seorang jurugambar untuk bermain dengan beberapa kesan khas. Ia juga memberi kelebihan kepada jurugambar untuk mencuba setiap ruang dalam keadaan cerah mahupun gelap.

Keseimbangan cahaya telah memberi gambaran berbeza buat sesuatu gambar tersebut. Biarpun diambil pada satu ruang yang gelap, X2 Pro berjaya mengimbangkan cahaya di luar dan ruang yang kekurangan cahaya.

Tambahan pula, gambar di waktu malam dengan menggunakan kamera ultra-wide ternyata memberi pengalaman yang berbeza kali ini. Ia memberi peluang kepada jurugambar untuk mengambil momen dengan satu sudut ruang yang besar dan jelas.

Revolusi yang dibawa oleh X2 Pro sangat mengagumkan dari segi telefon pintar ini bekerja sehinggalah penggunaan kamera yang sangat cermat dan memberi rasa.

Hadir dengan 90Hz paparan skrin, Snapdragon 855 Plus processor dan 126GB RAM, tidak ada keraguan bahawa ini adalah telefon pintar terbaik bagi tahun 2019.


Ahli Politik Perempuan Di Afghanistan Yang Selalu Mengkritik Taliban Ditembak Mati

Polis melaporkan bahawa bekas anggota parlimen Afghanistan, Mursal Nabizada, dan seorang pengawal peribadi ditembak mati di kediamannya di Kabul oleh sekumpulan lelaki bersenjata yang tidak dikenali, lapor ToloNews.

Polis yang masih menyiasat motif tembakan berkata bahawa adik Nabizada dan seorang lagi pengawal keselamatan cedera dalam serangan itu. Mereka juga diberitahu bahawa mangsa tidak mempunyai musuh. Bagaimanapun, seorang pengawal keselamatan dikatakan melarikan barang kemas dan wang dari rumah Nabizada.

“[Nabizada] tidak pernah menghadapi masalah dengan sesiapa pun. Saya tidak tahu sama ada motifnya berunsur politik atau tidak, tetapi setahu saya dia tidak mempunyai musuh,” kata kakak mangsa.

Justice for Mursal Nabizada and all women in Afghanistan. pic.twitter.com/0iZdhJhmrQ

— Amnesty International (@amnesty) January 16, 2023

Wanita berusia 30 tahun itu adalah salah seorang bekas pegawai pentadbiran terdahulu yang memilih untuk tinggal di Afghanistan selepas Taliban merampas Kabul pada 2021.

Semasa hayatnya, Nabizada terkenal aktif memperjuangkan keamanan dan berani mengkritik Taliban. Beliau berkhidmat sebagai ahli parlimen pada 2019, pada masa yang sama beliau adalah ahli suruhanjaya pertahanan parlimen di Kabul.


realme X3 SuperZoom Dilancarkan Secara Rasmi Dengan Harga Bermula Daripada RM1,999

Mulai memasuki pasaran sejak beberapa tahun terakhir ini, jenama ini seolah tidak menoleh ke belakang lagi dengan melancarkan seleksi model terbaru dengan harga mampu milik secara konsisten.

Terbaharu, jenama ini tampil lagi dengan sebuah model terbaru mereka iaitu realme X3 SuperZoom yang dilancarkan secara rasmi pada hari ini di Malaysia. Apa yang menarik mengenai model ini adalah model ini memfokuskan kepada kemampuan zoom sehingga 60 kali ganda.

Dari segi spesifikasi, model ini dilengkapi dengan skrin 6.6-inci IPS LCD beserta refresh rate sehingga 120Hz. Penggunaan processor Snapdragon 855+ beserta RAM sehingga 12GB. Ruang storan 256GB antara yang ditawarkan. Menariknya, model ini turut menyokong pengecasan pantas 30W dengan kapasiti bateri 4,200mAh.

Mengulas dari segi kamera, model ini menggabungkan sensor 64,8,8 dan 2-megapixel. Penawaran lensa wide, ultra-wide, zoom periscope serta macro antara yang disertakan.

Model ini dikuasakan oleh realme UI berasaskan Android 10. realme X3 SuperZoom sedia untuk didapatkan bermula 2 Jun ini bermula pada harga RM1,999 bagi model 8GB RAM dan 128GB ruang storan dan RM2,299 bagi model 12GB RAM dan 256GB ruang storan.

Pembeli terawal pada 2 Jun ini di Lazada berpeluang mendapatkan model ini dengan harga serendah RM1,799 sahaja. Sebuah telefon pintar dengan spesifikasi seakan flagship dengan harga yang berbaloi daripada realme.

Turut dikongsikan model yang dilancarkan realme pada bulan lalu iaitu realme 6 Pro yang hadir dengan harga mampu milik.

realme 6 Pro Dengan Enam Kamera Dilancarkan Di Malaysia Dengan Harga RM1,399

realme 6 Hadir Dengan 8GB RAM Pada Harga RM1199


Realme XT, Telefon Pintar Dengan Kamera 64MP Yang Sangat Berbaloi Untuk Dimiliki

Sejak mula jenama Realme diperkenalkan, jenama ini dilihat konsisten dalam menawarkan telefon pintar dengan spesifikasi menarik beserta harga mampu milik.

Bermula dengan Realme 2 Pro, Realme 5 Pro dan terbaharu jenama ini telah melancarkan model terbaru mereka yang memfokuskan kepada spesifikasi dan kamera iaitu Realme XT.

Dari segi rekaan dapat dilihat Realme menampilkan rekaan yang hampir sama seperti Realme 5 Pro dengan penyertaan skrin 6.4-inci Super AMOLED beserta takuk waterdrop yang unik.

Seperti model Realme yang lain, Realme XT dilengkapi dengan spesifikasi yang pada kami sangat berbaloi berdasarkan tanda harganya. Model ini dilengkapi dengan processor Snapdragon 712 AIE, RAM 8GB manakala ruang storan model ini hadir dengan saiz 128GB.

Sokongan pengecasan pantas 20W VOOC Super Charge dengan kapasiti bateri 4,000 mAh secara tidak langsung bakal memudahkan untuk mendapatkan pengecasan penuh dengan pantas.

Disaat orang ramai kini lebih cenderung untuk bermain game pada telefon pintar, model ini nampaknya tidak mahu ketinggalan dengan sokongan HyperBoost 2.0

Melalui HyperBoost 2.0, para pengguna tidak lagi akan mengalami masalah melibatkan lagging dan sebagainya ketika bermain game yang pastinya bakal membuatkan pengalaman bermain sedikit terganggu.

Tidak hanya memfokuskan keapda spesifikasi semata-mata, Realme XT nampaknya turut memberi penekanan pada aspek fotogorafi dengan penyertaan empat kamera 64-megapixel beserta sokongan AI.

Kamera utama model ini dilengkapi dengan sensor 64-megapixel, diikuti dengan lensa sudut lebar 8-megapixel, 2-megapixel makro serta 2-megapixel lagi untuk sokongan gambar potret. Selain itu, model ini turut dilengkapi dengan kamera hadapan 16-megapixel khusus untuk anda berswafoto.

Berdasarkan percubaan, kami amat teruja dengan keupayaan kamera ini lebih-lebih mengetahui harganya yang mampu milik. Menawarkan gambar yang memukau pada jarak biasa, jauh serta pada keadaan gelap antara yang mampu dilakukan oleh Realme XT.

Berikut kami kongsikan sampel gambar daripada model ini. Untuk pengetahuan, gambar diambil menggunakan mood, pencahayaan dengan jarak berbeza bagi menguji keupayaan kamera Realme XT.

Secara jujurnya, pada tanda harga RM1,399 Realme XT dilihat sebagai model paling berbaloi didapatkan berdasarkan paras harganya. Menawarkan spesifikasi yang berbaloi dengan penyertaan Snapdragon 712 AIE beserta RAM 8GB pastinya memberi kepantasan yang diperlukan untuk anda melakukan tugas harian menggunakan telefon pintar.

Selain itu, model ini turut dikhususkan buat anda yang mahu mendapatkan telefon pintar mampu milik serta masih menawarkan imej yang terbaik pada setiap foto yang ambil. Keupayaan digital zoom pada jarak jauh serta fungsi night mode sedikit sebanyak bakal membantu mendapatkan gambar pada jarak yang jauh serta dalam keadaan yang malap.

Realme XT bakal ditawarkan secara eksklusif di Lazada bermula 11 November ini manakala penjualan rangkaian kedai terpilih bakal bermula 9 November ini. Buat anda yang sudah lama bercadang untuk mendapatkan telefon pintar terbaru, mungkin Realme XT antara yang memenuhi kriteria anda.

Kami kongsikan kepada anda beberapa lagi model Realme yang telah kami review serta berbaloi untuk didapatkan. Klik pautan di bawah untuk maklumat lanjut.

Realme 5 Dilancarkan Di Malaysia Dengan Harga Serendah RM599

Vocket Review: REALME 5 Pro Yang Berbaloi ‘Gila’ Untuk Dibeli


Perempuan Ini Ambil Gambar Selfie Setiap Hari Selama 6 Tahun Untuk Berkongsi Masalah Serius Yang Dihadapinya Ini

Ya, Rebecca memang seorang yang tenang. Pada dasarnya masalah Trichotillomania merupakan simptom rambut keguguran yang begitu ketara.

Awalnya Rebecca tidak menghadapi masalah ini, namun lama kelamaan dia sedar masalahnya semakin teruk. Namun masalah tersebut dapat selesai dalam tempoh yang agak cukup lama.

Yang menariknya, Rebecca memang seorang yang tenang (dah bagi tahu pada permulaan artikel). Ini kerana beliau mengambil gambar selfie-nya setiap hari selama 6 tahun 6 bulan untuk berkongsi dengan dunia masalah yang dia hadapi.

Sekarang mari kita tonton gambar Rebecca sejak tahun 2007-2014 ini. Enjoi!


Mangsa Pengeboman Ini Berlari Ke Garisan Penamat Dengan Kaki Palsu

Peristiwa pengeboman di Boston Marathon pada 15 April 2013 yang lalu telah menyebabkan 3 orang terkorban dan lebih 260 orang tercedera. 16 orang yang tercedera itu kehilangan anggota badan termasuklah Rebekah Gregory. Pada ketika saat letupan bom itu berlaku, beliau berada hampir di garisan penamat.

Pada tahun 2015, Rebekah Gregory berazam untuk berlari hingga ke garisan penamat di dalam acara yang sama iaitu Boston Marathon. Setahun sebelum itu, dia turut menyertai acara ini tetapi dia di tolak di atas kerusi roda hingga ke garisan penamat. Ketika itu kaki kirinya masih ada.

“Two years ago, I was lying on the pavement, fighting for my life. One year ago, I was being pushed in a wheelchair across the finish line when we did the 1K Tribute”

Pihak doktor yang merawatnya mahu mencuba sesuatu yang baru dan menasihatinya untuk memotong bahagian kaki yang tidak baik itu kerana selepas menjalani 35 pembedahan kaki dia masih tidak beri respon positif. Pada 10 November 2014, dia mengambil keputusan untuk memotong kaki kirinya. Beliau menulis satu nota perpisahan buat kakinya itu:

Rebekah Gregory DiMartino
Courtesy of Rebekah Gregory DiMartino
Breaking up with her left leg, once and for all.
I’m sure it won’t come as a shock to you when I say that we’ve grown apart. The love that we once had has dwindled, and this relationship has become a real burden on my life. We have been through a lot together. We have seen a lot of places, done a lot of things, and you have helped me through some of the toughest steps thus far.

I promise to always treasure that. And I’m not saying this isn’t hard for me. It is. But as tough as it may be, I feel like our time together has come to an end. I need to feel every day that by having a relationship with you, I am becoming a better person. And for a long while now, I haven’t felt like that. Instead, I feel like you are holding me back from really reaching my full potential.

Now I get this is probably pretty tough to hear me say, but I have never lied to you and I don’t plan to start now. What I need is something you can’t give me anymore. And the empathy that you require, I can no longer handle. I love you. I really do. But I think I need to start on the next leg of my journey. So with that said, I have enclosed a gift certificate that I hope you will use. Go get yourself one last pedicure on me and enjoy it because tomorrow … I will be cutting you out of my life for good.

Wishing you the best wherever you end up,

Namun dia tidak takut. Malah dia berasa teruja kerana selepas melakukan banyak kajian tentang pemotongan kaki ini, dia berasa tinggi harapan untuk menjalani kehidupan yang lebih baik dan tiada lagi rasa sakit yang selama ini dirasainya. Dia juga memutuskan untuk menyertai Boston Marathon 2015 dengan kaki palsunya.

Selepas menerima kaki palsu yang dia namakan sebagai Felicia pada 7 Januari 2015, dia memulakan latihan larian bersama jurulatih Artis Thompson yang turut ketiadaan kaki di bawah paras lutut. Dia tetap lakukan latihan walaupun masih rasa sakit akibat kesan geseran kaki palsu dengan kakinya.

A video posted by Rebekah Gregory (@rebekahbstrong) on Dec 31, 2014 at 6:41pm PST

A video posted by Rebekah Gregory (@rebekahbstrong) on Feb 12, 2015 at 6:05pm PST

A video posted by Rebekah Gregory (@rebekahbstrong) on Feb 3, 2015 at 2:58pm PST

Kurang dari 24 jam sebelum marathon bermula, Rebekah Gregory telah memuat naik status ini di Facebook Page nya dan ia menerima lebih 4,000 “likes”:

“This time I won’t be laying on the ground in pieces, or having to be assisted because I can’t do things on my own,” […] “This time…the only thing hitting the ground will be my running shoe, as I show myself and the rest of the world that I am back, stronger than ever….and there is NO stopping me now.”

Dan ini detik-detik yang dinantikan oleh Rebekah Gregory. Dia berjaya menamatkan lariannya sejauh 3.5 kilometer di Boston Marathon hari ini.

Bagi Rebekah Gregory, saat menyentuh garisan penamat itu adalah satu permulaan baru baginya.

Sumber: CBS Boston, ABC News, ESPN 1, ESPN 2, Bored Panda

LIKE dan FOLLOW Vocket di Facebook serta Instagram


Rebut Peluang Untuk Menangi Percutian Ke Battersea Power Station, London Ditanggung Sepenuhnya! Ini Caranya

Seronoknya bila kerajaan umum pembukaan sempadan negara sempena negara beralih ke fasa endemik. Rasanya ramai yang sudah buat perancangan untuk kembali travel ke lokasi yang dihajati. Salah satu bandar yang ramai mahu pergi pastinya kota London.

Bagaimana jika perancangan anda itu jadi kenyataan? Bukan setakat itu, keseluruhan perjalanan anda melawat Battersea Power Station, London pula ditanggung sepenuhnya oleh Sime Darby Property!

Ini bukan mimpi tetapi kenyataan! Sime Darby Property menawarkan lawatan ditanggung penuh untuk dua orang ke Battersea Power Station di Central London, United Kingdom buat pemenang Hadiah Utama  Capture8 Photo Contest yang sedang berlangsung sejak 8 April 2022.

Dianjurkan dengan kerjasama Canon Malaysia, pertandingan yang mengujakan ini memerlukan peserta menghantar gambar terbaik yang merakam keunikan perumahan Sime Darby Property berdasarkan 3 tema – Ketenangan (Leisure), Kebudayaan (Culture) dan Keindahan Alam (Nature).

A post shared by Sime Darby Property (@simedarbyproperty)

Pertandingan ini akan berlangsung selama 8 bulan sehingga 7 Disember 2022, merangkumi 8 perumahan Sime Darby Property; dengan 8 hadiah menarik ditawarkan untuk setiap kategori yang dipertandingkan iaitu Professional, Smartphone dan Drone.

Selain Hadiah Utama ke London, peserta yang menyertai pertandingan ini turut berpeluang memenangi hadiah berjumlah lebih RM288,888 antaranya kamera DSLR Canon, printer Canon, DJI Drones dan hadiah wang ringgit.

Terbahagi kepada 4 gelombang, 8 perumahan yang diketengahkan dalam pertandingan ini adalah:

– Gelombang pertama: Bandar Ainsdale dan Putra Heights (6 April – 7 Jun 2022)
– Gelombang kedua: Nilai Impian & KLGCC Bukit Kiara (8 Jun – 7 Ogos 2022)
– Gelombang ketiga: SJCC Subang Jaya & KL East Geopark Kuala Lumpur (8 Ogos – 7 October 2022)
– Gelombang keempat: Serenia City Sepang & City of Elmina Shah Alam (8 Oktober – 7 Disember 2022)

Setiap perumahan Sime Darby Property ini mempunyai ciri-ciri yang menonjol serta keunikannya yang tersendiri, sepadan dengan tema pertandingan ini. Setiap perumahan ini terkenal sebagai perumahan yang tekankan Ketenangan (Leisure), Kebudayaan (Culture) dalam membina perumahan dan Keindahan Alam (Nature), salah satu usaha Sime Darby Property untuk mengekalkan dan mementingkan kehijauan dalam setiap perumahan mereka.

Capture8 Photo Contest memberi peluang kepada orang awam melihat 3 elemen hebat ini dan merasai sendiri bagaimana kesemua elemen ini ‘dihidupkan’ di setiap perumahan menerusi perancangan, rekaan dan pelaksaaan yang rapi dan teliti.

Bagaimana untuk menyertai Capture8 Photo Contest?

Perkara pertama yang perlu dibuat sebelum menyertai pertandingan ini adalah untuk mengetahui dahulu kisah dan cerita di sebalik setiap perumahan Sime Darby Property di sini.

Langkah kedua adalah untuk mengambil gambar tercantik anda di mana-mana 8 perumahan yang telah dinyatakan di atas.

Langkah ketiga adalah untuk menghantar penyertaan anda di sini.

Setiap penyertaan akan dihakimi berdasarkan tema, keaslian, kreativiti dan cara penyampaiannya.

Bengkel fotografi bersama Bonnie Yap dan Pojiegraphy

Pada 30 April lalu juga satu bengkel fotografi bersama duta Canon, Bonnie Yap dan jurugambar telefon pintar, Pojiegraphy telah berlangsung di mana kedua-dua jurugambar profesional ini telah berkongsikan tips untuk merakam gambar terbaik dalam setiap kategori.

Tips yang dikongsikan pula berkemungkinan dapat meningkatkan peluang para peserta untuk menang dalam kategori yang disertai.

Jadi anda boleh tonton dahulu video di atas untuk kategori Professional bersama Bonnie Yap atau klik di sini untuk kategori Smartphone bersama Pojiegraphy.

Pada ketika ini, ‘gelombang pertama’ Capture8 Photo Contest sedang berlangsung di Bandar Ainsdale dan Putra Heights sehingga 7 Jun 2022. Penyertaan akan diadili pada 8-11 Jun 2022 dan pemenang akan diumumkan pada 12 Jun 2022.

Untuk sebarang info lanjut, anda boleh klik di sini. Jangan bazirkan kemahiran fotografi anda dan rakam momen terbaik anda di Bandar Ainsdale dan Putra Heights. Selamat maju jaya!

Ini beberapa kisah menarik lain berkaitan kota London. Klik pada pautan di bawah.

Berbasikal Dari London Ke Malaysia, Mereka Dibantu Lelaki Tua Kaya Yang Sangat Zuhud

Lelaki Melayu Ini Buat Kejutan Bertanjak Di Majlis Graduasi Universiti Oxford


Rebut Promosi Bufet Ramadan Bersama Klook

Berkumpul dan berbuka puasa bersama ahli keluarga sememangnya menjadi aktiviti yang wajib dilakukan setiap kali menjelangnya Ramadan.

Selain daripada membeli makanan di bazar, pakej bufet Ramadan yang ditawarkan di pelbagai hotel dan restoran turut menjadi pilihan apabila berbuka puasa.

Namun, harga bufet yang tinggi kadangkala membantutkan niat untuk berkumpul dan berbuka di luar.

Sememangnya agak sukar untuk mencari pakej bufet yang menyediakan pelbagai hidangan dan dalam masa yang sama, mesra dompet.

Bersempena dengan kedatangan bulan Ramadan kali ini, anda boleh menikmati pelbagai hidangan bufet yang boleh ditempah melalui Klook.

Klook membawakan pelbagai tawaran bufet Ramadan menarik dengan diskaun harga sehingga 30 peratus dari pelbagai hotel dan restoran mewah.

Berikut antara senarai bufet Ramadan mesti cuba yang ditawarkan Klook:

Dengan harga bermula RM 93.29, pengunjung dapat menikmati pelbagai juadah menarik dengan tema Citarasa Klasik Ramadan.

Bufet ini menyajikan pelbagai jenis kerabu, masakan tradisional Melayu, kuih-muih, pasta dan pelbagai pilihan manisan.

Anda juga dapat menikmati diskaun harga sehingga 10 peratus apabila membuat tempahan melalui Klook.

Tidak hanya menyajikan pelbagai hidangan makanan, pakej bufet Le Meridien Putrajaya turut membawakan persembahan menarik sebagai tatapan pengunjung ketika menjamu selera dengan harga bermula RM159.80  sahaja.

Selain dilengkapi dengan pelbagai kemudahan seperti surau dan kawasan parkir, anda juga dapat menikmati potongan harga sehingga 15 peratus apabila membuat tempahan dengan Klook.

Bufet Grand Spice Bazaar menawarkan pelbagai sajian tempatan, India serta pelbagai manisan Turki buat santapan seisi keluarga.

Pakej ini bermula dengan harga  RM104 bagi kanak-kanak dan  RM208 bagi pakej dewasa.

Bagi pelanggan terawal yang membuat tempahan melalui Klook, anda dapat menikmati potongan harga sehingga lapan peratus daripada harga sebenar.

Anda boleh mula membuat tempahan di sini.

Buka puasa bersama orang tersayang dengan menu Melayu kegemaran ramai seperti Kambing Bakar Berempah, Nasi Lemak Kukus Pintu Gerbang, Sup Periuk dan banyak lagi.

Bermula dengan harga RM142.40, nikmati juadah terbaik bertemakan Nostalgia Kampung Baru dengan potongan harga sehingga 2020 peratus apabila membuat tempahan dengan Klook.

Terletak di Menara Kuala Lumpur, Atmosphere 360 Revolving Restaurant menawarkan pelbagai juadah seperti makanan laut, aneka salad serta pelbagai masakan tradisional Melayu dan manisan.

Bermula dengan harga RM199 pada hari bekerja dan RM248 pada hujung minggu, alami pengalaman berbuka puasa bersama yang tersayang sambil menikmati pemandangan bandar Kuala Lumpur.

Tempahan boleh mula dibuat melalui Klook.

Lihat juga tawaran bufet Ramadan yang lain di sini.

Tidak terhenti di situ, Klook turut menawarkan pelbagai aktiviti menarik di waktu malam yang boleh dilakukan bersama yang tersayang seperti berjalan menikmati keindahan lampu Bandar Kuala Lumpur, berjalan di Sunway Lagoon Night Park dan bermain luncur ais di Sunway Pyramid.

Selain itu, Klook juga memberikan kemudahan mencari bilik hotel dan kereta sewa bagi melancarkan perjalanan balik kampung anda.

Nikmati penjimatan sehingga RM150 apabila membuat tempahan melalui Klook.

Untuk maklumat lanjut serta tawaran yang lain, layari laman sesawang Klook sekarang.


Rebut Tawaran Sehingga RM1.5 Juta Bersama LBS Fabulous Extraaaa 2023

Pemaju perbandaran terkemuka, LBS Bina Group Berhad (LBS) mengumumkan tawaran eksklusif sempena Hari Raya Aidilfitri 2023 yang bakal tiba tidak lama lagi menerusi kempen ‘LBS Fabulous Extraaaa 2023’.

Lebih menarik, pembeli rumah bagi mana-mana projek penyertaan LBS dari 1 April hingga 31 Mei 2023 berpeluang membawa duit raya ekstra bernilai RM480,000 sekali gus menikmati enam tawaran ‘extraaaa deals’ seperti pakej kelengkapan perabot, ganjaran keahlian, yuran guaman percuma, skim bayaran fleksi, tiada caj pembatalan, dan yuran tempahan rendah.

Bukan itu sahaja, kempen ini juga memberi peluang kepada orang ramai memenangi hadiah cabutan bertuah berjumlah RM1.5 juta, dan menjadikan sambutan raya tahun ini lebih indah.

Sekali gus menikmati enam hadiah ekstra sempena raya ini, anda hanya perlu menyertai peraduan-peraduan dalam talian menarik yang dianjurkan oleh LBS.

Anda hanya perlu merakam video kreatif dan unik tentang “Kisah Rezeki Ekstra Saya” bermula 17 April sehingga 31 Mei 2023.

Berikut langkah mudah untuk menyertai peraduan ini:

1. ‘LIKE’ dan ‘FOLLOW’ akaun rasmi Facebook, Instagram dan Youtube LBS serta rakan kongsi, Ogawa Malaysia
2. Lihat dan kira jumlah bilangan paparan logo kempen dalam video rasmi LBS raya di Youtube atau Facebook
3. Kongsikan jawapan anda di bahagian komen dan tag tiga profil keluarga atau rakan anda di Facebook, Instagram atau Youtube berserta hashtag #LBSBinaGroup #LBSBinaContest #RezekiEkstraRaya dan komen ‘DONE’ di bahagian komen video.
4. Seterusnya, rakam video kreatif tentang ‘Kisah Rezeki Ekstra Saya’ semasa Hari Raya Aidilfitri 2023 dan hantarkan video menerusi “Borang Penyerahan” peraduan di pautan ini.
5. Durasi video tidak boleh melebihi satu minit dan mestilah berkisarkan tentang rezeki ekstra peserta serta bagaimana mereka cara mereka kongsikan dengan orang lain.

Video yang paling kreatif dengan jawapan yang betul serta penyerahan yang lengkap bakal dipilih menjadi pemenang utama berupa sebuah kerusi urut OGAWA bernilai RM 8,999.

Tonton video raya rasmi LBS dan sertai peraduan Pemberian Rezeki Ekstra Raya pada tarikh ditetapkan.

1. Layari laman sesawang LBS www.raikanrezeki.lbs.com.my atau klik pautan yang disediakan untuk memulakan permainan.
2. “Tuah” akan terbang untuk menangkap produk rakan kongsi LBS iaitu OGAWA dan duit raya LBS.
3. “Tuah” akan mengumpul barang-barang yang dipaparkan dalam permainan
4. Kemudian, serahkan skor tertinggi anda dengan butiran peribadi untuk dihubungi pihak LBS

Pemenang akan dipilih berdasarkan markah tertinggi yang diserahkan dalam tempoh ditetapkan.

Rakam video menari anda menggunakan ‘filter’ LBS bermula 1 April hingga 31 Mei 2023 di Tiktok LBS.

Ikut arahan berikut untuk mengambil bahagian dalam cabaran ini:

1. Pakai baju raya dan sedia untuk menari. .
2. Mulakan tarian kreatif anda dengan menggunakan filter – LBS Raya Ekstra – apabila kiraan detik pada ‘filter’ muncul.
3. Muat naik video tersebut di Tiktok dengan kapsyen:‘“Mengapa anda mahu memenangi cabaran tarian bersama LBS..’
4. Pastikan akaun anda dalam tetapan umum dan tag @lbsbinagroup @ogawamalaysia serta hashtag #RayaEkstraTikTokChallenge #lbsbinacontest
5. Jemput keluarga atau rakan anda untuk menari bersama.

Pemenang akan dipilih berdasarkan tarian paling kreatif dan mempunyai “Like” dan tontonan terbanyak serta jawapan yang paling kreatif.

Pemenang akan dinilai berdasarkan tarian dan jawapan paling kreatif serta mempunyai jumlah “Like” dan tontonan terbanyak.

Untuk maklumat lanjut, layari http://raikanrezeki.lbs.com.my atau laman media sosial LBS di Facebook, Youtube dan Tiktok.


Syarikat Pembuat Sabun Dettol Jual Steriliser Pembunuh Di Korea Selatan

Pembuat barangan pengguna, Reckitt Benckiser, yang juga merupakan pembuat beberapa produk popular seperti Dettol, Durex, Vanish dan Harpic, meminta maaf pada Isnin lalu kerana menjual pensteril (steriliser) yang mengakibatkan beratus-ratus orang terbunuh atau tercedera, lima tahun selepas kerajaan Korea Selatan mengarahkan penjualan produk tersebut dihentikan akibat risiko kesihatan.

Ataur Safdar, ketua syarikat bahagian Korea Selatan, berkata syarikat itu menerima seluruh tanggungjawab dan mahu memperbetulkan kesalahan.

“Ini adalah kali pertama kami menerima tanggungjawab penuh, dan kami menawarkan sepenuh permohonan maaf. Kami terlambat, lima tahun telah berlalu,” Ataur Safdar berkata.

Semasa beliau berucap dalam sidang akhbar, beliau telah diganggu oleh mangsa dan ahli keluarga yang marah dan menangis. Ramai di antaranya mencerca dan ada yang mahu memukulnya.

Disinfektan Mengandungi PHMG dan PGH

Reckitt Benckiser menjual berjuta-juta botol disinfektan cecair, dipanggil Oxy Ssak Ssak, yang mengandungi bahan kimia berbahaya selama kira-kira satu dekad.

Risiko kesihatan daripada disinfektan itu mula mendapat perhatian pada tahun 2011 apabila penyakit paru-paru misteri mula menghinggapi dan membunuh wanita hamil. Pada tahun yang sama, pihak berkuasa Korea mengumumkan bahan kimia PHMG dan PGH di dalam disinfektan yang digunakan oleh banyak pengguna Korea dalam cecair humidifier adalah penyebab utama fenomena itu.

Banyak isi rumah Korea Selatan, terutamanya mereka yang mempunyai anak-anak, menggunakan humidifier semasa musim sejuk kering. Kebanyakan mangsa adalah kanak-kanak dan wanita hamil yang paling banyak terdedah dengan bahan kimia di dalam humidifier rumah mereka.

Sebuah laporan oleh U.S. National Institutes of Health berkata bahan kimia PHMG boleh menyebabkan “risiko kesihatan yang kritikal apabila dihidu dalam bentuk titisan.” NIH juga telah mencatatkan kesan toksik akut untuk kedua-dua PHMG dan PGH.

Keadaan Mangsa

Seorang remaja yang memakai tangki oksigen besar dan berwarna hijau, serta 4 orang lagi mendekati pentas untuk bertemu dengan Safdar.

“Bolehkah awak selamatkan anak ini? Apa yang awak akan lakukan?” kata seorang wanita semasa lintas langsung terus ke kaca televisyen sedang berlangsung. “Kenapa ambil masa terlalu lama?” kata seorang lelaki yang lain.

Safdar berkata syarikat itu sedang merangka perancangan untuk membayar pampasan kepada mangsa. Mereka akan menyediakan 10 bilion won (RM34 juta) kepada dana kemanusiaan untuk mangsa, termasuk 5 bilion yang telah dijanjikan dua tahun sebelum itu. Beliau memanggil hari berkenaan sebagai “satu peristiwa penting untuk mangsa.”

Tetapi mangsa dan keluarga menolak permohonan maaf, merayu orang ramai untuk memulaukan barangan Reckitt Benckiser. Dalam sidang akhbar di luar pejabat pendakwa raya, mangsa-mangsa dan aktivis berkempen dengan membariskan produk yang dibuat oleh Reckitt Benckiser dan meminta orang ramai supaya tidak membelinya.

Permohonan maaf datang selepas pendakwa raya Korea Selatan menyiasat Reckitt Benckiser dan syarikat-syarikat lain kerana pembuatan dan penjualan produk disinfektan yang tidak selamat. Terdahulu, syarikat itu enggan mengambil tanggungjawab.

Kerajaan Korea Selatan berkata ia akan memberi pampasan kepada 221 orang mangsa yang telah disahkan, 95 daripada mereka telah meninggal dunia. 309 orang mangsa lagi tidak mendapat pampasan kerajaan atas alasan mereka tidak dapat membuktikan penyakit mereka mempunyai kaitan dengan bahan kimia.

Kumpulan aktivis berkata bilangan mangsa yang dinyatakan oleh kerajaan adalah lebih kecil berbanding bilangan sebenar. Mereka menganggarkan bahawa disinfektan telah membunuh 239 orang dan mencederakan 1,289 orang yang lain. Pegawai-pegawai kerajaan sedang menyiasat dan menjangkakan lebih banyak permohonan untuk pampasan akan diterima.

Reckitt Benckiser Di Australia

Pelbagai label Nurofen – BBC

Baru-baru ini, Mahkamah Australia mengarahkan Reckitt Benckiser membayar penalti sebanyak 1.7 juta dolar Australia (RM5 juta) selepas memutuskan bahawa syarikat itu telah mengelirukan pengguna.

Mahkamah Persekutuan memutuskan syarikat itu menipu warga Australia dengan menjual ubat penahan sakit Nurofen dengan label berbeza untuk penyakit berbeza, seperti sakit belakang dan sakit semasa haid, apabila kesemua produk Nurofen sebenarnya mengandungi bahan aktif yang sama (lysine ibuprofen) pada jumlah yang sama.

Dipercayai, Oxy Ssak Ssak hanya dijual di Korea Selatan.


‘Red Boat House’, Tarikan Terbaru Di Georgetown

Red Boat House atau Rumah Merah di Jeti Tan, Pengkalan Weld kini merupakan antara tarikan para pelancong jika berkunjung ke Georgetown. Untuk makluman, Rumah Merah tersebut telah wujud sejak tahun 1879 dan merupakan tokong bagi masyarakat Cina di perkampungan nelayan di situ.

Walaupun tokong terbabit telah lama dibina, tetapi ia menjadi popular sejak awal tahun ini, dan dikatakan hampir sama dengan Blue Boat House di Australia. Sebelum ini, jeti tersebut merupakan pelabuhan untuk mengangkut dan memunggah hasil dagangan ke kapal.

Menurut penjaganya, Tan Joo Tatt, 56, perkampungan yang diasaskan bapa saudaranya, mendiang Tan Bee Eng itu kini mempunyai 11 rumah terdiri daripada keluarga keturunan Tan dan turut menjadi antara enam perkampungan nelayan warisan di bandar raya ini.

Berikutan tempat tersebut menjadi popular, ramai pelancong dari luar negara mahupun rakyat tempatan berkunjung ke tempat tersebut. Walaupun ia merupakan satu perkembangan yang positif dalam industri pelancongan, jeti itu dikhuatiri tidak mampu menampung jika terlalu ramai yang berkunjung dalam satu masa yang sama.

Bagi anda yang ingin berkunjung ke sini, lokasi tersebut hanya dibuka bermula 8 pagi hingga 10 malam setiap hari bagi menjamin keselamatan penduduk dan pengunjung terutama pada waktu malam.

Di Pengkalan Weld, selain Jeti Tan, terdapat lima lagi jeti membabitkan perkampungan terapung terdiri daripada keluarga berketurunan Lim, Chew, Lee, Yeoh dan satu lagi keturunan campuran dipanggil ‘Mixed Clan Jetty’ dan semuanya kini menjadi lokasi pelancongan.


Red Bull Bakal Lancarkan ‘Hypercar’ Edisi Terhad Dengan Harga Lebih RM26.6 Juta

Jenama Red Bull cukup dikenali sebagai minuman tenaga terkenal di kalangan peminat-peminat sukan lasak. Baru-baru ini Red Bull Advanced Technologies di bawah Oracle Red Bull Racing telah mengumumkan projek ‘in-house‘ hypercar hibrid pertama mereka.

Projek ‘RB17’ ini diketuai oleh Adrian Newey, CTO Oracle Red Bull Racing dan Red Bull Advanced Technologies. Hypercar hibrid 2-tempat duduk ini berkuantiti terhad, sebanyak 50 unit sahaja dibina menggunakan ‘carbon-composite tub‘ dan mempunyai enjin V8 hibrid menghasilkan 1,100hp.

Introducing the RB17 👀 A new era of performance cars has arrived 🤘 pic.twitter.com/Pz3mxexzQU

— Oracle Red Bull Racing (@redbullracing) June 28, 2022

Pemilik ‘RB17’ bukan sahaja menerima hypercar mereka, bahkan Oracle Red Bull Racing bakal berikan akses simulator, program pembangunan kenderaan, latihan dan pengalaman di litar.

Setiap 50 hypercar hibrid itu mendapat servis dan penyelenggaraan secara terus di kilang Milton Keynes, serta mempunyai akaun profil peribadi yang ‘linked‘ pada pemilik-pemiliknya.

Bagi yang berminat, tempahan kini sudah pun dibuka dengan harga bermula £5 juta (RM26.66 juta) yang tidak termasuk cukai dan kos-kos lain. Produksinya dijadualkan akan bermula pada 2025 nanti.

🗣 "Driven by our passion for performance at every level, the RB17 pushes design and technical boundaries far beyond what has been previously available to enthusiasts and collectors."

— Oracle Red Bull Racing (@redbullracing) June 29, 2022

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Daripada enggan membina model SUV mewah, akhirnya Ferrari terpaksa ‘mengalah’ selepas pesaing semakin meninggalkannya jauh apabila permintaan model tersebut semakin meningkat. Baca lebih lanjut melalui pautan di bawah.

Dahulu Ego Tolak Idea Kereta Besar, Kini Ferrari Bakal Lancarkan ‘FUV’ Pertama September Ini

Proses Restorasi Hampir Siap, Namun Kereta Klasik Ini Musnah Dilanggar Sekelip Mata

Gara-Gara Minat Aktiviti Lasak, Lelaki Ini Ubah Suai Honda City Jadi Trak Pikap


Ahli Politik Punca Kenapa Artis Antarabangsa Malas Buat Persembahan Di Malaysia

Bantahan yang terlalu banyak dari ahli politik adalah salah satu sebab utama kenapa Coldplay memilih untuk mengadakan enam hari persembahan di Singapura berbanding hanya satu di Malaysia, kata Alife Malaysia.

Bantahan yang disuarakan sejak hari pertama Coldplay mengumumkan kehadiran mereka ke Malaysia telah meninggalkan ‘bau masam’ kepada artis, penganjur dan penonton antarabangsa.

Kesan daripada itu, Malaysia kini terlepas peluang menjana ekonomi tempatan selepas Coldplay merancang untuk mengadakan hanya satu persembahan di sini.

“Bantahan ini telah terbukti mempunyai kesan langsung kepada kita persekitaran dan reputasi perniagaan antarabangsa.

“Kami menggesa kerajaan untuk melindungi perniagaan kami dan menghalang mana-mana kumpulan daripada menentukan apa yang majoriti rakyat Malaysia mahukan untuk negara,” tambahnya.

Sementara itu, Presiden MUDA Syed Saddiq berkata Malaysia telah terlepas peluang keemasan untuk meningkatkan ekonomi tempatan apabila kumpulan dari Britain itu memilih untuk membuat persembahan lebih banyak di negara jiran.

“Sementara kita di sini bertelagah mengenai Malaysia menganjurkan konsert, negara di luar sana merebut peluang keemasan untuk menjana ekonomi,” kritik beliau.

Share pandangan di komen pls. pic.twitter.com/82syCY3C6J

— Syed Saddiq (@SyedSaddiq) June 20, 2023

Bagaimanapun, Kementerian Pelancongan, Kesenian dan Kebudayaan dalam kenyataanya berkata mereka masih belum menerima sebarang permohonan daripada penganjur untuk menambah lebih banyak persembahan untuk jelajah Coldplay.

“Sebarang keputusan mesti mematuhi prosedur operasi standard,” tambah Timbalan Menteri Khairul Firdaus.

“Setiap negeri mempunyai peraturan dan peraturan tersendiri dalam memberikan permit kepada artis antarabangsa untuk membuat persembahan. Sesetengah negeri ketat dengan peraturan mereka, manakala sesetengahnya lebih fleksibel.”

“Bagaimanapun, kementerian akan melakukan yang terbaik untuk memudahkan proses permohonan,” katanya.

Untuk rekod, konsert jelajah Coldplay ini telah mendapat bantahan daripada pemimpin PAS, yang menggesa kerajaan membatalkan acara itu.

ALIFE, sebuah organisasi yang menyokong penganjuran seni, festival dan acara, berkata bantahan seperti itu telah memberi kesan kepada persekitaran dan reputasi perniagaan antarabangsa Malaysia.

Kumpulan popular Britain itu akan bermain di Stadium Nasional Bukit Jalil di Kuala Lumpur pada 22 Nov. Ia merupakan konsert pertama Coldplay di Malaysia semasa pertandingan Asia Jelajah Dunia Music of the Spheres mereka.


Red Bull Perkenalkan Coliseum, Pertandingan ‘eSports’ Untuk Gamers Di Malaysia

Minuman tenaga terkemuka dunia, Red Bull semalam mengumumkan perancangan mereka untuk lebih aktif dalam bidang eSports di Malaysia. Sebagai permulaan, mereka ingin menumpukan perhatian dalam eSports FIFA 16 dan turut memperkenalkan pasukan di bawah tajaan mereka, Team Infinate.

Menurut pegawai Business & Consumer Engagement Red Bull Malaysia, Arthur Ang, Red Bull memilih untuk memasuki pasaran dan menaja pemain Fifa 16 kerana mereka nampak potensi permainan video itu untuk pergi lebih jauh dalam eSports negara dan luar negara di masa akan datang.

Tetapi Red Bull tidak memandang sebelah mata scene permainan video yang lain. Memandangkan industri  eSports mula mendapat perhatian ramai di negara ini, Red Bull telah melancarkan portal Red Bull Malaysia (redbull.com.my/esports). Red Bull akan memperkenalkan dua fokus utama portal ini nanti iaitu Red Bull Coliseum dan Red Bull eSports Zone.

Red Bull eSporst Zone adalah tempat untuk anda mendapatkan update terkini tentang industri gaming tempatan. Red Bull Malaysia juga akan mengeluarkan content esklusif untuk para gamers di sini.

Red Bull Coliseum pula akan memfokuskan kepada penganjuran tournament dan event sepanjang 6 bulan sehingga akhir tahun ini. Acara Red Bull Coliseum ini akan tertumpu kepada tiga tournament: DotA 2, CS:GO dan FIFA 16. Pertandingan yang akan berlangsung pada bulan Julai, September dan Disember 2016 ini akan menawarkan wang hadiah terkumpul sehingga RM50,000. Wow, banyak tu!

Jadi gamers di luar sana, jangan lupa untuk ke laman web Red Bull Malaysia atau ikuti perkembangan Coliseum ini di laman Facebook Red Bull Malaysia di sini. Manalah tahu nanti jika anda jadi champion, Red Bull mahu menaja anda pula.


RED Helium 8K Berjaya Dipilih Sebagai Kamera Dengan Kualiti Terbaik Dunia

RED bukanlah jenama yang popular sepertimana Canon dan Nikon. Lihat daripada rupa parasnya sahaja tidak seperti rekabentuk DSLR yang lain. Dalam pada itu, tahukah anda model terbaru keluaran RED ini berjaya mendapatkan 108 markah di dalam DxOMark test. Sebuah ujian untuk menguji kualiti imej sesuatu kamera.

Model terbaru RED iaitu Helium 8K ini hadir dengan sensor CMOS 35.4-megapixel. Berdasarkan ujian, RED Helium 8K ini berjaya memberikan imej dengan dynamic range, color depth, dan prestasi ISO yang hebat mengatasi kamera-kamera yang lain.

Kamera ini turut menjadi pilihan buat mereka yang ingin membuat filem berdasarkan kualitinya. Kebolehan untuk merakam paparan 8K (8392 x 3456) dalam 75 fps dan 60 fps melalui format RAW antara ditawarkan melalui model ini.

Sememangnya kamera ini dikhaskan buat mereka yang mahukan kualiti imej dan video pada tahap yang ‘extreme quality’. Buat anda yang sekadar mengambil gambar bagi tujuan ‘casual’, kamera ini mungkin tidak begitu sesuai dengan anda berikutan saiznya yang besar serta harganya yang mahal. Harga yang diumumkan buat model Helium 8K adalah $49,500 (RM220,869.00) tidak termasuk kit lens.


Coklat Untuk Star Wars Ini ‘Rare’ Apabila Disuluh Cahaya. Hasil Seni Orang Malaysia

Sebelum ini Red Hong Yi mendapat liputan apabila membuat lukisan Yao Ming dengan bola keranjang, Jay Chou dengan kopi dan orang teh tarik menggunakan 20,000 uncang teh. Sebenarnya ia sememangnya kemahiran Red menggunakan barangan harian bagi menghasilkan satu kerja seni yang menarik.

Kali ini, Red Hong Yi, arkitek dan graduan lulusan Master Seni Bina dari Universiti Melbourne ini turut terkena tempias demam Star Wars apabila menghasilkan satu kerja seni yang mengagumkan. Coklat-coklat yang dipacakkan akan menimbulkan suatu imej bayang watak-watak Star Wars. Selain itu Red turut menggunakan daun-daun kering sebagai bahan kerja seni ini.

LIKE dan FOLLOW Vocket di Facebook serta Instagram


Red Light District Kembali Beroperasi, Rakyat Belanda Mula ‘Booking’ Hingga Penuh

Beberapa rumah pelacuran di Red Light District di Amsterdam, Belanda telah dibuka semula selepas ditutup lama akibat wabak COVID-19 yang menyerang negara tersebut.

Sejak dibenarkan beroperasi, pekerja seks komersial mengakui bahawa mereka sudah menerima tempahan daripada beberapa pelanggan, “Saya sudah penuh dengan ‘tempahan’,” kata Foxxy (nama samaran) kepada The Guardian, seorang pekerja seks komersial dan aktivis di Pusat Maklumat Pelacuran di Amsterdam.

“Saya mengadakan pesta kecil ketika saya mendengar kerajaan mengumumkan pada 24 Jun lalu bahawa pekerja seks boleh mula bekerja. Semua orang berasa lega kerana dapat kembali bekerja kerana kebanyakan pekerja seks tidak mendapat bantuan kewangan dari kerajaan (semasa wabak),” kata Foxxy.

Pekerja seks komersial dan para pelanggan telah diminta untuk menerapkan peraturan baru bagi menjegah jangkitan penyakit berjangkit.

Foxxy memberitahu kepada media bahawa sebelum melakukan temu janji, pekerja seks komersial perlu memeriksa pelanggan mereka dan bertanya kepada mereka adakah mereka mempunyai gejala atau hubungan rapat dengan pesakit COVID-19.

Selain itu, mereka juga perlu kerap mencuci tangan, membersih kawasan mereka  dengan pembasmi kuman, serta menukar cadar yang telah digunakan, “Syarat-syarat baru itu penting. Tetapi kami tidak diharuskan memakai topeng semasa hubungan intim,” jelas Foxxy.

Timbalan Perdana Menteri Belanda Hugo de Jonge mengatakan bahawa ada kebiasaan baharu dalam pencegahan terhadap wabak COVID-19, tetapi dia mengingatkan kepada rakyat Belanda untuk tetap waspada, lapor NST.

De Jonge mengatakan bahawa lebih banyak kebebasan yang diberikan, maka lebih besar tanggungjawab yang perlu dimainkan oleh rakyat Belanda dan perlu sentiasa berada dalam keadaan berjaga-jaga terhadap ancaman gelombang kedua wabak COVId-19.

Terdahulu, rakyat Belanda telah beratur panjang untuk membeli bekalan ganja selepas kerajaan isytihar perintah lockdown bagi menangani wabak COVID-19. Klik pautan di bawah untuk membaca.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai


Red Wing Heritage Bawakan Rekaan Moden Bagi Model Work Oxford

Kasut terkenal yang berasal dari Amerika iaitu jenama Red Wings Heritage baru-baru ini telah memperkenalkan model terbaru Work Oxford untuk keluaran musim bunga.

Kasut ini direka mengikut gaya moden yang diinspirasikan daripada rekaan Work Oxford 303 yang dihasilkan pada 1950. Model ini turut menggunakan kulit oil tanned bermutu tinggi untuk nampak mewah. Di bahagian tapak kasut pula, Red Wings masih mengekalkan Traction Tred pada rekaan model ini.

Terdapat dua pilihan warna untuk model ini iaitu coklat dan hitam. Kepada yang berminat untuk memiliki kasut jenama legend ini, anda boleh mula menbelinya di laman web Red Wings Heritage dengan harga $249.99 (RM 985.34) bermula hari ini.


Red Wok Restoran, Bangi Hidangkan Makanan Steambot Untuk Seisi Keluarga

Kepada penggemar makanan steambot, kali ini kami ingin kongsikan kepada anda lokasi terbaik untuk menikmati masakan ini. Red Wok Restoran merupakan salah satu restoran steamboat yang popular di Bangi dan yang paling menarik sekali ialah harganya sangat berpatutan.

Senang nak cari restoran ini kerana ianya terletak di sebelah jalan besar di Bangi Seksyen 9 dan bangunannya pula berwarna merah. Kami pergi ke restoran ini dalam pukul 8 malam. Bila kami tiba di sana, telah ramai pengunjung yang hadir untuk menikmati pilihan makanan steambot.

BACA: Mee Tarik Warisan Asli Sungai Besi Memang Padu!

Terdapat lebih pelbagai jenis pilihan makanan bagi penggemar steambot seperti daging, ayam, isi ikan, udang, sayuran, yong tau foo dan pelbagai lagi.

Bukan itu sahaja, restoran ini turut menyediakan pilihan makanan lain seperti nasi goreng, mee goreng, kambing masak kicap, buah-buahan serta aiskrim sebagai dessert. Anda pasti rambang mata dengan pilihan makanan yang tersedia.

Red Wok menyediakan 2 jenis kuah steambot iaitu sup ayam dan tomyam. Tapi pada malam itu kami memilih tomyam. Rasanya sedap cuma sedikit masin.

Jom lihat menu apa yang kami ambil. Jangan terkejut dengan portion yang kami ambil ya. Memang kami nak nikmati puas-puas makan di sini.

Mereka menyediakan kami 2 jenis sos iaitu berwarna merah daripada cili merah dan satu lagi berwarna hijau yang dibuat daripada cili hijau. Kami tak berapa gemar sos merah kerana rasanya agak masam, tapi sos hijau dia memang sedap. Terdapat 3 jenis pilihan sos lagi di bahagian kawasan mengambil makanan.

Mereka juga menyediakan marjerin untuk anda memanggang daging ataupun ikan. Pastikan anda sapu marjerin di atas tempat memanggang dahulu, kalau tidak habis melekat isi daging nanti. Waktu inilah anda nak tunjukkan kemahiran anda memasak.

Ini antara dessert yang kami ambil. Memang sedap selepas kenyang menjamu selera dengan lauk steambot.

BACA: The Farm Satay & Grill Alam Damai, Cheras Tempat Wajib Pergi Penggemar Makanan Western

Kawasan restoran ini memang besar. ia terbahagi kepada 2 bahagian. Satu bahagian All You Can Eat Steambot dan satu lagi All You Can Eat Sizzling Steambot. Suasananya sangat menyenangkan memang dapat membangkitkan selera makan anda.

Ini dia harga untuk satu sesi makan di Red Wok.

Memang sangat puas hati makan di sini. Bawalah seisi keluarga anda untuk menikmati masakan steambot di Red Wok dan pilihan makanannya pasti bikin perut anda buncit.

Nama restoran : Red Wok Restoran
Alamat : Lot PT 70550, Jalan Kajang Impian 1/2, Taman Kajang Impian, 43650 Bandar Baru Bangi, Selangor (waze)
Layari Facebook Page dan website restoran ini.
Waktu beroperasi : Isnin – Jumaat 5pm -12am, Sabtu – Ahad 12pm – 12am

BACA: Vocket Makan… Sup Urat Keting Bandar Baru Bangi

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


Redah Hujan Lebat Demi Menghantar Pesanan, Usaha Murni ‘Rider’ Ini Dapat Penghargaan McDonalds

Beberapa hari yang lalu, tular di media sosial atas perkongsian tentang seorang penghantar makanan segera McDonalds bahagian Puchong Permai apabila beliau mendapat penghargaan atas kerja keras dalam menggalas tanggungjawab sebagai penghantar makanan.

Pemilik ciapan yang dikenali sebagai Nur Ain Nor Basha ini telah menceritakan bahawa sewaktu kejadian, beliau telah memesan makanan dari McDonalds cawangan Puchong.

Hey @McDMalaysia, can you give some kind of a reward to your delivery staff, Mohamad Shahril Azwan. He went above and beyond to deliver my food in the heavy rain and making sure the food reached literally to my doorstep as he didn’t want me to walk in the rain.

— Oodie (@Midori_nochill) November 17, 2020

Namun, 15 minit setelah membuat pesanan, penghantar makanan yang dikenali dengan Mohamad Shahril Azwan Kamal, hanya mengambil masa kurang dari 30 minit bagi menghantar makanan tersebut.

Sewaktu dihubungi The Vocket, beliau telah menceritakan pengalaman di mana sewaktu kejadian, Mohamad Shahril telah tetap menegas supaya Nur Ain duduk sahaja di dalam rumah walaupun hujan lebat.

Walaupun begitu, ujian Mohamad Shahril tidak terhenti di situ apabila motor yang dinaiki beliau tidak dapat dihidupkan.

“Walaupun kami telah menawarkan beliau dengan pelbagai pertolongan, beliau tetap menolak dan hanya menunggu di hadapan serambi rumah dan tetap berusaha untuk menghidupkan motor beliau.

“Selepas motor beliau berjaya dihidupkan, beliau telah memaklumkan kepada kami yang beliau harus teruskan perjalanan walaupun hujan lebat,” luah beliau.

Thank you for bringing this to our attention and we truly appreciate the compliments shared. We will be rewarding the identified rider for his dedication and commitment. Once again, we thank you for your support. https://t.co/Kj7ZXefFf0

— McDonalds Malaysia (@McDMalaysia) November 19, 2020

Menurut Ain, pada awalnya, apabila pihak McDonalds tidak memberi sebarang tindak balas atas ciapan yang diberi, beliau telah membuat perjanjian di mana beliau tidak akan membeli apa-apa produk keluaran McDonalds selama setahun jika tidak diberi penghargaan yang sepatutnya.

Walaupun begitu, selepas beberapa jam berlalu, beliau telah menerima mesej di mana, beliau dimaklumkan yang Mohamad Shahril telah diberi penghargaan namun tidak dapat dikenal pasti nama penghargaan tersebut.

“Terima kasih kerana telah mengemukakan perkara ini dan kami sangat menghargai atas pujian yang diberi. Kami akan memberi penghargaan pada penghantar tersebut atas dedikasi dan komitmen yang telah diberi dalam menjalankan tugas.

“Sekali lagi, kami mengucapkan terima kasih atas sokongan yang diberi,” pesannya.

Perkongsian tersebut bukan sahaja telah mendapat reaksi positif daripada netizen, malah mereka juga telah menyuarakan pendapat di mana pihak peniaga seharusnya memberi penghargaan pada mereka yang bekerja keras dalam menyiapkan sesebuah tugas.

Hal demikian kerana perkara tersebut dapat menjadi suatu bentuk motivasi dalam menyiapkan sesebuah tugasan.

Kedengaran seperti perkara yang mustahil tetapi walaupun selepas 24 tahun, burger dan kentang goreng Mcdonald masih tidak reput? Klik pada pautan di bawah untuk baca selanjutnya.

Burger Dan Kentang Goreng McDonald’s Ini Tidak Reput Walaupun Selepas 24 Tahun

Difitnah Tawarkan Ayam Goreng Berulat Kepada Pelanggan, McDonalds Sedia Ambil Tindakan Undang-Undang

Ekonomi Serba Tak Menentu, Burger King Bantu ‘Promosi’ Burger McDonald’s


Tumpaskan ‘Musuh Utama’ Anda dengan Minuman Hebat Ini

Setiap daripada kita pasti akan berdepan dengan ‘musuh’ utama kita setiap hari dan musuh-musuh ini hadir dengan pelbagai bentuk dan rupa. Jadi kita perlulah sentiasa fit dan bersedia untuk menghadapi musuh-musuh ini.

Musuh yang kami maksudkan adalah badan yang badan yang kerap lesu, sering mengantuk sekaligus membuatkan gerak kerja menjadi tidak produktif. Alangkah indahnya jika mampu kekal bertenaga sepanjang hari.

Apa yang perlu kita buat? Charge Ahead hari anda dengan minuman awesome Red Bull! Red Bull kaya dengan kaya dengan Vitamin B untuk menghasilkan lebih tenaga dan berperanan dalam membantu kemampuan berfikir lebih baik.

Kandungan Taurina yang ada di dalam Red Bull juga membantu anda mengekalkan tenaga stamina untuk kekal aktif sepanjang hari. Taurina juga membantu menjaga suhu badan. Apabila anda bersukan, badan anda akan menjadi panas. Taurina membantu melaraskan suhu badan supaya badan anda tidak menjadi terlalu sejuk atau terlalu panas.

Tahukah anda Red Bull Malaysia sedang anjurkan peraduan di mana anda berpeluang untuk menang hadiah utama RM50,000? Ini bukan cakap kosong kerana Red Bull memang betul-betul hendak beri wang tunai ini kepada anda!

Untuk menyertai peraduan ini pun mudah sahaja. Anda hanya perlu beli mana-mana dua (2) minuman Red Bull dengan satu resit di mana-mana kedai dan hantarkan penyertaan anda terus ke Red Bull. Untuk langkah lanjut menyertai peraduan ini boleh dilihat di baca di sini.

Mudah sahaja bukan? Peraduan ‘Start Right Charge Ahead’ ini masih berlangsung sehingga 31 Disember dan anda masih ada 2 minggu lagi untuk berpeluang memenangi hadiah utama RM50,000! Jangan lupa, 2 minggu ini, anda juga berpeluang untuk menjadi salah satu 90 pemenang mingguan bernilai RM200 setiap cabutan mingguan. Mana tahu tuah berpihak kepada anda. Ayuh jom Start Right Charge Ahead dengan Red Bull!